Kutubxona - Nabi Jaloliddin. Bayroq (hikoya) / Kiril\nSiz shu sahifadasiz: Nabi Jaloliddin. Bayroq (hikoya) / Kiril\nАсар номи Байроқ (ҳикоя)\nБола уйнинг остонасига сўмкасини ташлаб, поябзалиии ечаётганида ҳовли томондан дадасининг овози эшитилди:\nДадаси ўрталаб қолган баҳорнинг танни қўйдиргувчи офтобидан қочиб, ҳовлининг катта бир қисмини эгаллаган улкан ўрикнинг соясида Тўлқин чўлоқ деган ошнаси билан гаплашиб ўтирарди. Ботир Тўлқин чўлоқни яхши билади — дадасининг синфдоши. У асли тракторчи бўлган. Бир оёкини трактор босиб қолгач, оёкидан айрилиб, нафақага чиққан, яъни анча-мунча одамнинг вақтини ўлдира оладиган ғирт бекорчи.\n— Келдингми, Ботир бола? Қани, ўтир-чи! Қорин ҳам очгандир?.. — Дадаси уни ёнига ўтқазди. — Аянг энасиникига кетганида бир маза қиволайлик, ўғлим. Қани, олчи!\nЎртадаги ихчам кирчимол дастурхон устида баҳорда анча танқис бўладиган егуликлар бор эди. Помидор, бодринглар паррак-паррак қилиб тўғралган, уларнинг тиниқ ранги кўзни қамаштирарди. Товоқда эса крвўғилган гўшт. Баҳорда бу нарсалар фалон пул туришини бола бўлса ҳам Ботир яхши биларди. Унинг оғзи сувланиб, юмшоққина обинонга қўл ўзатди.\n— Сен тортинмай оловур, — деб қўйди Тўлқин чўлоқ тили қалтираб. — Гўштдан олчи! — у бир бўлак гўштни Ботирнинг олдига сурди. — Қани, урдик! — деди дадаси пиёлани оларкан.\nИе, арақ ичишаётган экан-да. Ҳа, билади — бу дадасининг «иши». Дадаси шунақа — бир ойда бир бор, ўзи айтмоқчи, «бўшалиб, битини тўкволади». Ўшандаям кўча-пўчада ичиб юрмайди, ҳамма нарсани сотиб олади-да, Тўлқин чўлоқними ёки бошқа бирон дил яқин ошнасиними, уйга бошлаб келадию, битта-яримта арақ ичишиб, мана шунақа гаплашиб ўтиришади. Бундай пайтда дадасининг гапини тинглагувчи одам топилса бўлди, ёзилгандан-ёзилади. Тўлқин чўлоқка ўхшаган қўли юпқа бекорчи учун эса бу айни муддао эди, айниқса, манавинақа «илик ўзилди» кунларда ҳайтовур оғзини чўчитволарди.\nАясининг айтишича, дадаси асли ўқимишли одам, «раисларнинг ўкишида» (қишлоқ хўжалиги институтида демоқчи) ўқиган экан. Аввал қолхозда агроном бўлиб ишлаган, кейин-кейин қолхозлардан қўр кетиб, кун кўриш оғирлашгач, ўзини бозорга ўрган. Ул-бул нарсаларни олиб-сотиб юради. Мол бозорига чиқади. Уйда эса икки-учта бўрдоқи новвос боқади. Шуиинг орқасидан тирикчиликлари анча яхшилапиб қолган.\n— Ёшимизам қирқдан ўтди, ошна, — дея гапга тушди дадаси бир бўлак гўшт билан бир паррак помидорни оғзига солиб. — Энди манашиларни деб, — у кафти билан Ботирнинг бошини силади, — яшаймизакан-да. Оммалекин...\n— Сен қорнингни тўйғаз, Ботир бола — дея бир нафас чалғиган дадаси яна гапида давом этди. — Омма¬лекин болларимизнинг тарбияси издан чиқиб кетди. Мактаблар айниди, нимани ўқитяпти, Худо билади. Айниқса, ўғил боллар бачканалашиб кетяпти. Бу ёмон, ошна!.. Қорнимиз олдингига қараганда хийла тўқ бўп қолди. Энди манавилар ҳақидаям ўйлашимиз керақ — Дадаси бармоғи билан боши ва кўксини кўрсатди. Кейин пиёлаларга тағин арақ қуйди. — Менинг учта ўғлим бор. Мен уларнинг, энг аввало, ҳақиқий эркак ҳақиқий ватанпарвар бўлишларини истайман! — Шу гапни айтдию Тўлқин чўлоқнинг кўзларига бирпас тикилиб қолди. — Тушуняпсанми, Тўлқин, ҳақиқий ватанпарвар бўлишини истайман. — Сўнг ҳафсаласи пир бўлгандай қўлини силтади-да, — ке, қўй... — дея арақни сипқорди.\nТўлқин чўлоқ тилининг остига нос ташлади, гап эса новвос боқиш «санъат»ига бўғилиб кетди. Ана энди да¬даси очилгандан-очилди...\nДадасининг сўзилган кўзлари баттар қисилиб, жилмайди:\n— Сиз минан бўлса, кўрамиз-да, Ботир бола. — Дадаси уни, яъни кенжатойини бўлакча суярди, эндигина бешинчи синфда ўқиётган бўлса-да, гоҳо-гоҳо катталардай гапириб қолишидан ҳузурланарди. — Қани, кетдик бўлмаса. — Дадаси ортига бўғиларкан, хиёл довдираб кетди.\nУ уйга кираётиб велосипёдни етақлаб кўчага чиқиб кетаётган ўртанча ўғлини тўхтатди:\n— Дастурхонди йиғиштириб қўйиб, сенам уйга кир, — дадаси ёқимли бўйруқ оҳангида.\n— Зўр кино шекилли, а, дада? — деди кўзлари чақнаган Ботир бир кўзғалиб олиб.\nКатта акаси «жим бўл» дегандай уни бир тўртди.\n— Ҳм-м... — деб қўйди дадаси унинг сўроғини жавобсиз қолдирмай.\nКино авжга мина бошлади. Ана босқинчилар Мел Гибсоннинг (яъни у ижро этаётган каҳрамоннинг) катта ўғлини банди этишиб, ҳайдаб кета бошлади. Унинг кичикроқ яна бир ўғли акасини озод қилиш учун ғанимга ташланди. Аммо уни босқинчиларнинг ёвўз бошлиғи отиб қўйди. Мел Гибсон «Йў-ўқ!..» дея ҳайқириб, ўғли сари отилди...\n— Ўғлини ўлдиргани учун энди у ватанпарвар бўп қоладими, дада? — сўради Ботир болаларча соддалик би¬лан фнлБмнинг номини эслаб.\n— Ҳозир унийчун боллари Ватан, — деди дадаси экрандап кўзини ўзмай. — Анови ўлган бола учун эса асир қилинган акаси Ватан!..\nУнинг наздида, ҳозир дадаси телевизорда чиқадиган шоирларга ўхшаб кетди. Гапларини тушунмади шекилли, ўнга тикилиб қолди. Дадаси буни сезиб, ўгирилди.\n— Агар эркақлар ўз Ватанларини ҳимоя килолмасалар, ота-оналар болларини, ака-укалар бир-бирларини асролмай қоладилар. Тушундингми? — дадаси яна кинога андармон бўлди.\nБотир эса ўйчан «ҳм-м» деркан, «опамиз бунақа гап¬ларни айтмовди», деб қўйди ўзига-ўзи гапираётгандай.\nФилБмдаги воқеалар ривожи кучая боргани сари бир нималар нималар эсига тўшаётган дадасининг жиғибийрони чиқа бошлади:\n— Мана, кино! — дерди тиззасига шапатилаб, — мана, ҳақиқий кино! Бизникилар эса фақат бачкана нарсаларни ишлашади. Худдп ўзбеқаи кулгидан бошқа дарди йўқдай. Ё бўлмаса, ашулачилардан кино қилишади-мией... — У катта ўғлига қаради: — Номи нимайди?..\n— Ҳа, аши, «Севинч», «Сарвиноз» «Шоҳсанам», «Гулсанам»... — Дадаси атайлаб янги номларни тўқиб ташлади. — Уларга қўйиб берса ... Жон болларим, бизга ҳозир унақа киноларди кераги йўқ, манавинақа кинолар керак!.. — У қўли билан телевизорни кўрсатди.\nБотир дадасининг феълини яхши билади: у киши доим ҳам бунақа гапларни гапиравермасди. Фақат гоҳида «ёзилиб» қолганида... Аслида дадаси камгап, қўполроқ одам. Лекин феъли ўзига жуда ярашади. Бунақа пайтда дадасииинг гапини бўлмаслик лозимлигини ҳам бола яхши билади.\n— Тўғри, буларди ҳаммаси учун пул керак, маблағ керақ Оммалекин пул топилсаям эплашолмаяпти-ку!.. Амир Темур ҳақидаги киномизни қара. Сенларга аввал ҳам айтганман. «Лой жанги» Темур бобо ҳаётида катта ўзгариш ясаган жанг. Ўша катта жанг кинода қандай тасвирланган?..\nБолалар филБмдаги ўша лавҳани ва дадасининг ўшанда айтган гапларини эслаб, кулиб қўйдилар.\n— Тўртта ёки олтита одам чуқурга тушволиб, лойга думалайверишади. Шунчалигам машарабозлик бўладими ахир!.. Жангни манавиндай қилиб кўрсатишса бўмейдими!..\nЯна ҳаммалари жим қолдилар, чунки филБмдаги воқеалар авж нуқтасига чиққанди. Ана, Мел Гибсоннинг тўнғич ўғли унинг ўз қўлида жон берди. Ҳалиги ёвуз бошлиқ йигитчанинг қорнига қилич сўқиб олди. Ботир ўнга жуда-жуда ачиниб кетди.\nМел Гпбсон буткул тушкунликка тушди, жанг қилишдан воз кечиб, ортига қайтиб кетмоқчи бўлди. Шу пайт ўғлининг сўмкасидан Американинг титилган (ўғли тиқиб, бутлаб қўйган) байроғини топиб олди. Шунда... У байроқни азот кўтариб, от устида пастлиқаан чиқиб келаётганда дадаси тағин «аҳҳ!» дея ўрнидан сапчиди. Унинг бўйин томирлари йўғон-йўғон бўлиб кетди. Дадаси жуда барваста ва кучли одам эди. Ҳозир кўзларида ёш бўғриқиб, жўшиб туриши Ботирнинг ёдига «Шерюрак» филБмидаги Мел Гибсонни солди. ФилБм охирида Мел Гибсонни қийнашиб, осиб қўйишади. Ана ўшанда унинг бўйни худди дадасиники каби йўғонлашиб, томирлари бўртиб кетади...\nБотирнинг кўзлари катта-катта очилиб, дадасига ти¬килди.\n— Байроқ — бу Ватанди юзи-да, болам. Гап байроқ деб аталган бир парча латтада эмас... — деди ғоят сокин овозда. — Мана, менинг юзим, ана, сенинг юзинг. Байроғимиз эса Ўзбёкистонимизди юзи!..\nБотирнинг кўзлари чақнади. Бироқ тезда туси ўзгариб, хаёли чалғиди-да, яқиндагина мактабда кўргани бир воқеани эслади: ўшанда катта танаффус маҳали эди. Ботир ўртоқлари билан ўйнаб юғарқан, мактаб хўжалик мудири омборининг ланг очиқ эшиги олдида беихтиёр тўхтаб қолди. Ичкарида қорни тандирдай келадиган хўжалик мудири уюлиб ётган турли нарсалар остидаги катта столни олишга ўринаётган икки юқори синф ўқувчисига «уни у ёққа, буни бу ёққа», дея бўйруқ бериб турарди. Бир пайт болалардаи бирининг қўлида дастасига беўхшов ўрамоқланган, ранги униққан байроқ пайдо бўлдию, «Буни нима қилай?» дегандай хўжалик мудирига қаради. Мудирнинг, ҳатто, бирон тўқи ҳам қимир этмади.\nБаҳорда иш дегани кўпайгандан-кўпаяди. Айниқса, мактабларда, баҳорий байрамлар баҳона хоналарни, теваракни сўпуриб-сидириш, ювиб-тозалаш авж олади. Гоҳо бунақа юмушлардан болалар безиб ҳам кетишади.\n— Бугун бир ҳашар қилайлик-а... Полни, партаю деворларни ҳам содалаб ювамиз, майлими, болажонлар? — деди эркаловчи оҳангда. — Хотира ва қадрлаш кунига хонамизни зўр қилиб қўяйлик!..\n— Ҳозир сенларга латта обераман, — деган мудир омбор эшигини очиб, нима қилишини билмай серрайиб туриб қолди. Сўнг бир бурчақаан эски латта топди-да, Ботирнинг шеригига узатди. Бола латтани олгач, шеригини ҳам унутиб, синфхонаси томон чопиб кетди.\n— Сенга нима берсамийкин? — деди мудир у ёқ-бу ёққа алангларкан. Шу пайт девор остида чанг босиб ётган байроққа кўзи тушди. Уни қўлига олиб, дастасидан чиқарди, бир четини оёки билан босиб, иккинчи четини қаттиқ силтади. Байроқ гўё инграгандай овоз чиқариб, ярмигача йиртилди. Уни ердан олиб, ғижимлаб ўрамоқлади-да, Ботирга узатди.\nБотир карахт эди. Мудирнинг бу ҳаракатлари асносида Мел Гибсоннинг кинолари кўз олдига келди, дадасининг Ватан, байроқ ҳақидаги гаплари ёдига тушиб, байроқни қутқармоқчи бўлганини эслади. Шунинг учун омборнинг эшиги олдида бирпас иккиланиб туриб қолди. Бир қарорга келди шекилли, ғижимланган байроқни қўлтикига қисиб, уйи томон чопиб кетди. Муюлишдаги қишлоқ масжиди олдида икки-учта чоллар ўтиришарди. Уларнинг қаршисига етганда бола гўё чоллар қўлтикидаги нарса нима эканлигини билиб қолишаётгандек пича ғалати бўлиб олди. Бироқ бир неча лаҳза ўтар-ўтмас ҳавотири ўринсизлигини фаҳмлаб, оқсоқолларга қуюқ салом берди-да, қадамини тезлатди.\nБотир қўлидаги каттағина латта билан синфхонага ҳансираб кириб келганида, опаси омборга у билан бирга борган боладан унинг қаерда қолганлигини эндигина сўроқлаб тўрган экан...\nБолакай ўша куни кечга томон аясидан игна билин ип олди.\nУ эса «керак бўп қолди-да?», дея дарсхонасига кириб кетди. Байроқни ўша ерга беркитган эди. Ранги ўчган йиртик байроқ ҳозир кўзига жуда ғариб кўринди. Уни тёкис қилиб ёзиб, бир оз ўйчан тикилиб турди ва йиртикининг бир четига аста игна урди.\nУнинг «тикувчилиги» бир неча кунлик бўш вақтини олди. Сабаби, чоки ўзига ёқмай қайта-қайта тиқишга тўғри келди. Қоратолнинг шоҳидан байроқ учун даста йўнди — бўнга ҳам анча вақт кетди. Сўнг ҳафсала би¬лан дазмоллади...\nМайнинг бошларида мактабда Хотира ва қадрлаш кунига бағишланган кеча бўлиши керак эди. Ботир ана ўша йиғинга боришни мўлжалларди. Тёкис тикилган, дазмоллангап байроқни янги дастасига яхшилаб ўраб, дарвоза томон бораётганда ортидан аясининг овози эшитилди:\n— Мактабдан беришувди. Бугўнги байрамда кўтариб тураман, — деди бола онасини ортиқча безовта қилмаслик учун ёлғон гапириб.\n— Ҳа, тузуқ Оммалёкип йиртиб-нетиб қўймагин, — дея насиҳат қилган бўлди аяси.\nКўчадаги одамларнинг бари ўнга қарарди. Айниқса, гузарга етганда одамларнинг минг бир маъноли нигоҳига уларнинг турфа сўзлари ҳам қўшилди:\n— Ие, байрақ кўравоптими? — деб қўйди чинор остида ўтиргап чол.\n— Байроғимиз чиройли экан-а? — деб қўйди дўкондан чиқаётгап йигит кулиб, худди байроқни биринчи бор кўриб тўргандай.\nБола бу гапларнинг биронтасига парво қилмай байроқни мағрур кўтарганча гузардан ўтиб борарди. У ўз наздида, от устида Ватани байроғиии кўтариб бораётган Мел Гибсондан кам эмасди. Бола чинакам жанг ичра борарди. Аммо ўзи буни англамасди, англашга ожиз эди. Бу ҳалқнинг, миллатнинг онг-тафаккурида эврилиш, эҳтимолки, инкилоб ясамоқ учун аҳд қилмоқ, курашмоқ тарихнинг улуғ жангларига кирмоқлиқаан кам эмаслигини у тушунмасди ва болакай бунақа чиройли гапларни билмасди ҳам. Лекин маъсўм қалбининг амри, ундови ва эҳтироси туфайли она-Ватанининг байроғини болаларча завқ ила мардона кўтариб борарди. Унинг буюк кўрашга, жангга ўзи билмай бел боғлаганлигини фақатгина тиниқ осмон, ям-яшил дарахтлар, йўллар, Ватани, қўлидаги байроқ ва ўша қўллари фаҳмлаб, тушуниб турардилар.\nБотир мактаб дарвозасига етганда велосипёд минган дадаси масжид муюлишидан ўтиб, гузарга келди. Ошнаси Тўлқин чўлоқ билан кўришиб қўйиш учун тўхтади.\n— Ҳушёр бўл, сениям!.. — дея зарда билан шартта бурилиб, велосипёдга минди.\nБотир қатор бўлиб давра қўрган мактаб жамоати ёнига етганда бир тўхтаб олди. Байроқ қўлидан тушиб кетай деди. Ўқитувчию ўқувчилар — ҳамма-ҳамма ўнга ўгирилди. Ҳатто, учрашув учун келиб, давра тўрида ўтирган уруш қатнашчиси бўлмиш икки чол ҳам ўнга қарадилар. Чор атроф сўқунатга чўмди. Ҳамма ҳайратда — ахир таомил бундай эмасди-ку!\nШу пайт боланинг ортида дадаси пайдо бўлди. У велосипёдини ерга ташлади-да, шаҳд ила ўғлига яқинлашди. Барчанниг нигоҳида «нима қиларкин?» деган ҳавотирли савол зоҳир бўлди. Ҳойнаҳой, бетаъсир ўғлига шапалоқ тортиб юборса керақ Йўқ, ундай қилмади. Ота ўғлининг икки чаккасидан тутиб, кўзларига тикилди.\nБотирнинг кичик акаси ўз синфдошлари орасида сафда туғарқан, дадаси билан укасига боқиб, қаддини ростлади, елкаларини кўтарди. Тўққизинчи синфда ўқийдиган катта акаси эса синфдошининг ортига беркиниб, ерга қараганча тиржайди.\n— Оббо қизталағей, янги байрақти қайдан топтийкин?..\nБотир ҳозир чинакам Мел Гибсон эди ва барчадан баландда турарди. Қўлидаги байроқ эса юксак-юксақларда мардона қанот крқарди.\n"http://www.kutubxona.com/wiki/index.php?title=Nabi_Jaloliddin._Bayroq_(hikoya)_/_Kiril&oldid=13539" dan olindi


Таълим тарбиядан бошланади: Намангандаги эзгу ҳаракатлар самараси\n19:03 01 Июня 2020\nДунё халқлари ҳамжиҳатликда нишонлайдиган халқаро саналар кўп. Шулардан бири 1 июнь – Халқаро болаларни ҳимоя қиши кунидир. Бу сана, айниқса, болажон халқимизнинг миллий қадриятларига уйғунлиги билан аҳамиятли ва бу болажонлик фазилати давлатимиз ижтимоий сиёсатида ҳам устувор. Бу ватанимиз келажагига даҳлдор масала сифатида ёш авлод таълим-тарбиясига қаратилаётган катта эътибор ва унинг самарасида ўз ифодасини топаяпти. Мактабгача таълим вазирлиги, вилоятларда мазкур вазирлик тизими ташкил этилгани бу борадаги эътиборга молик қадамлардан бўлди.\nНиҳолларни экиб қуйиб, уни парвариш қилмасангиз, боғ эмас, тўқайзор яратасиз. Уйнинг пойдеворини эгри қўйсангиз, қураётган уйингиз девори ҳам томгача эгри бўлиб чиқади. Уни бузиб ташлаб, бошқатдан қуришдан ўзга чора йўқ. Худди шу каби жамият “қадди-басти-ю, соғломлиги”, баркамол шахс тарбияси ҳам гўдакликдан бериладиган таълим ва тарбияга боғлиқ. Бугун мамлакатимиз таълим-тарбия тизимида олиб борилаётган ислоҳотлар, айниқса болаларни уч ёшдан эътиборан таълим-тарбия тизимига юз фоиз қамраб олиш йўлидаги саъй-ҳаракатлар замирида ана шу оддий ҳақиқат мужассам. Мустақил тизим сифатида ташкил этилган мактабгача таълим тизими ёш авлод тарбияси натижадорлигини оширишда муҳим роль ўйнайди. Зеро, бу – соҳага алоҳида эътибор, деганидир.\nБугун Наманган вилоятидаги давлат (563 та), нодавлат, давлат-хусусий шерикчилик ҳамда оилавий (681 та) мақомдаги жами 1 минг 244 та мактабгача таълим ташкилотида 129 минг нафардан зиёд ўғил-қизга таълим-тарбия берилмоқда. Бу мактабгача таълимга қамраб олиниши керак бўлган кўрсаткичнинг 56,7 фоизини ташкил этади.\nҲозирда асоий эътиборимиз Ўзбекистон Республикаси Вазирлар Махкамасининг 2020 йил 9 мартдаги “Болаларни бошланғич таълимга мажбурий бир йиллик тайёрлаш тизимини янада ривожлантириш чора-тадбирлари тўғрисида”ги қарори билан болаларни мажбурий мактабгача таълим билан қамраб олиш бўйича олдимизга қўйилган вазифаларга қаратилган.\nВилоятимиздаги 775 та маҳаллада 6 ёшли мактабгача таълим ташкилотларига қамраб олинмаган болаларнинг рўйхати шакллантирилди. Бунда 2020 йил бошига вилоятдаги 50 минг нафар 6 ёшли болалардан 39 минг 601 нафари мактабгача таълим ташкилотларига қамраб олинган бўлса, 10 минг 402 нафар бола мактабгача таълим ташкилотларига қамраб олинмагани қайд этилди. Айни пайтда уларни тенгдошлари сафига қўшиш режалари устида, яъни қисқа муддатли, тўлиқ кунли, мажбурий қисқа муддатли, мажбурий қисқа муддатли, мажбурий бир йиллик каби ва бундан ташқари ўрта таълим мактаблари ҳамда маҳалла фуқаролар йиғинлари қошида яна 200 дан кўпроқ гуруҳ ташкил қилиш режалари устида иш олиб борилмоқда.\n2019-2020 ўқув йили якуни бўйича “Илк қадам” Давлат ўқув дастури ва “Илк ва мактабгача ёшдаги болаларни ривожланишига қўйиладиган давлат талабларини бажарилиши бўйича мактабгача таълим ташкилотларининг якуний ҳисоботлари таҳлил қилинмоқда. “Онлайн болалар боғчаси” лойиҳаси доирасида “Болажон” телеканали орқали намойиш этилаётган “Ақлвой” ва “Илк қадам” мактабгача таълим машғулотларини мактабгача ёшдаги болаларнинг ота-оналари билан биргаликда кўриб боришлари мониторинги юритилмоқда. Айни пайтда 228 минг нафардан зиёд тарбияланувчи билан онлайн машғулотлар орқали шуғуланилмоқда.\nДавлат мактабгача таълим ташкилотлари мудирлари, методист тарбиячи, мусиқа раҳбари, жисмоний тарбия йўриқчиси ва психологлари билан бирга ташкил этилган “НВМТБ онлайн семинарлар” гурухида педагоглар ва ота-оналарга методик тавсиялар, видеороликлар ва тестлар бериб келинмоқда, мактабгача таълим сохасига оид норматив хуқуқий ҳужжатлар бўйича онлайн ўқув семинарлари ташкил қилинмоқда.\nМуxтасар айтганда, коронавирус пандемияси билан боғлиқ карантин шарт-шароитлари янги тизим фаолиятини издан чиқариб юбормаслик, болажонлар таълим тарбиясида узилиш, бўшлиқларга, йўл қўймаслик мақсадида барча имкониятлар сафарбар қилинмоқда.\nНаманган вилояти мактабгача таълим бошқармаси бошлиғи.\nТўйхат: Президентнинг Намангандаги дўсти


Назарбоев Трампга Россия билан ҳамкорликни чуқурлаштиришни таклиф қилди - 01.12.2016, Sputnik Ўзбекистон\nҚозоғистон президенти Нурсултон Назарбоев 30 ноябрь куни АҚШнинг янги сайланган президенти - Дональд Трамп билан бўлиб ўтган телефон суҳбати чоғида... 01.12.2016, Sputnik Ўзбекистон\nнурсултон назарбоев, владимир путин, учрашув, навоз шариф, ўзбекистон, покистон, қозоғистон\n10:08 01.12.2016 (янгиланди: 18:35 07.04.2021)\n© Sputnik / Алексей Дружинин / Фотобанкка ўтишҚозоғистон президенти Нурсултон Назарбоев\nТОШКЕНТ, 1 дек — Sputnik. АҚШнинг янги сайланган президенти Дональд Трамп чоршанба куни Қозоғистон президенти Нурсултон Назарбоев билан телефон суҳбатини ўтказган.\nТрамп Ўзбекистон ва бошқа давлатлар билан адолатли муносабат ўрнатишини айтди\n12 Ноябр 2016, 10:06\nРИА Новости хабарига кўра, Нурсултон Назарбоев телефон суҳбати давомида Трампни "тарихий ғалабаси билан" билан табриклаган. Трамп эса ўз навбатида Назарбоевни Қозоғистон Мустақиллигининг 25 йиллиги билан табриклаган ва тез орада учрашиш истаги борлигини билдирган.\nТрамп ва Назарбоев "минтақавий ҳамкорлик муносабатларини мустаҳкамлаш нақадар муҳим"лиги юзасидан ҳам муҳокама ўтказдилар, деб ёзади нашр. Спутник Қозоғистон хабарига кўра, бўлиб ўтган суҳбат чоғида "Трамп Қозоғистон Нурсултон Назарбоев бошқаруви остида мустақиллик йилларида фантастик муваффақиятларга эришган". "Бу муваффақиятларни мўъжиза деб аташ мумкин", деб қўшимча қилган Трамп.\nНазарбоев суҳбат давомида республика ўз ядровий арсеналидан ихтиёрий равишда воз кечганлиги ва халқаро ҳамжамият билан ядросиз дунё учун курашни давом эттиришга тайёрлигини билдирган.\nТрамп Назарбоевнинг ушбу позициясига тўлиқ қўшилишини айтган.\n"Ядровий қуролсизлантириш ва тарқатмасликдан муҳим масала йўқ. Уни глобал контекстда ҳал этиш лозим", — деб таъкидлаган АҚШнинг янги сайланган президенти.\nНазарбоев: Марказий Осиё учун жиддий таҳдид йўқ\n5 Ноябр 2016, 12:54\nНурсултон Назарбоев шунингдек, АҚШнинг янги сайланган президентига "Россия-Америка ҳамкорлигини чуқурлаштириш мумкин бўлган" учта асосий соҳаларни таклиф қилган.\nНазарбоев фикрига кўра, АҚШ Россия билан "терроризмга қарши кураш, Украинадаги инқирозни тартибга солиш ва глобал ядровий хавфсизликни мустаҳкамлаш" соҳаларида ҳамкорликни йўлга қўйиши мумкин.\nЎз навбатида, Трамп "Россия президенти Владимир Путин билан телефон суҳбати якунларини ҳисобга олган ҳолда, Вашингтон ва Москва ўртасидаги ҳамкорликни ривожлантириш истиқболларига катта умид билан қараётганини" айтган.\nТомонлар шунингдек, савдо-иқтисодий, шу жумладан дўстона Қозоғистон ва Америка муносабатларини янги даражага кўтаришга тайёрликларини билдирганлар.


Ар-Риёд нефт бозорида революция тайёрламоқда - эксперт\n14:48 18.05.2020 (Янгиланган 14:59 18.05.2020)\nСаудия Арабистони нима сабабдан нефт нархини нолдан пастга тушириб юборганининг сабаби энди аниқ бўлди.\nҒарбий ОАВлар Саудия Арабистони сўнгги вақтларда нефт бозорида амалга ошираётган ҳаракатларида ғалати номувофиқлик борилигини пайқаб қолишди, деб ёзади РИА Новости муаллифи Иван Данилов.\nБир томондан нефт нархини кескин тушириб юборишда ҳам арабларнинг ўзлари сабабчи бўлишган эди. Бунинг оқибатида Саудия Арабистони ички бюджетини кескин қисқартиришб ижтимоий тўловларни камайтиришга мажбур бўлмоқда. Иккинчи томондан эса, Ар-Риёднинг молиявий бозорлардаги тажовузкор ҳаркатлари нефт урушида ютқизган ва иқтисодий инқирозга юз тутаётган давлатга ҳеч ўхшамайди. Бундан ягона хулоса шуки – Саудия Арабистонининг узоқ муддатли стратегияси бор ва айнида дамда Ар-Риёд унга асосан иш тутмоқда. Агар ушбу стратегия амалга ошса, Саудия Арабистони сўнгги “нефт урушидан” мутлақ ғолиб бўлиб чиқади. Айни дамда арзон нефт сотиб олаётган Ғарб давлатлари эса – ютқизади.\nБир қарашда иқтисодий инқироз\nМаълумки, сўнгги ойларда коронавирус эпидемияси ва Саудия Арабистони эълон қилган демпинг сиёсати оқибатида нефт нархлари кескин қулади ва ҳатто минус томонга ҳам ўтиб кетди. Бунинг оқибатида Ар-Риёднинг олтин-валюта заҳиралари ҳам кескин камая борди.\nСаудия риали курси давлат томонидан қатъий белгиланган. Бу бир томондан иқтисод учун барқарорлик олиб келади, лекин иккинчи томондан эса иқтисодий мураккаб шароитларда катта миқдорда давлат олтин-валюта заҳираларини сарф қилишни талаб этади.\nРейтер агентлиги хабарига кўра, Апрел охирида Саудия Арабистонининг соф активлари 464 миллиард долларгача пасайиб кетганини хабар қилга эди. Бу сўнгги 19 йил ичида энг кам кўрсатгич ва у нефтнинг паст нархларини қоплаш учун Қироллик томонидан катта иқтисодий харажатлар қилинаётганидан дарак беради, дейилган эди хабарда.\nРоссия олтин валюта заҳиралари ҳам камайган эди, лекин буни “ҳисоб-китоб феномени” деб тушуниш керак. Чунки, Россиянинг аксарият заҳиралари олтин ва хорижий валюталарда сақланади, лекин уларнинг ҳисоб-китоб қилиш долларда амалга оширилади. Шу сабаб баъзан доллар курсига қараб уларнинг миқдори “кескин ўсиши” ёки “камайиши” мумкин.\nРейтер агентлиги хабарига кўра Саудия Арабистонига валюта курсини ушлаб туриш учун камида 250 – 300 миллиард доллар керак бўлиши мумкин. Нефт савдосидан даромад кескин камайган вақтда бу Ар-Риёддан кескин чоралар қўллашни талаб қилади. Балким шу сабабли Қироллик бюджет харажатларини кескин камайтириш ва солиқларни оширишга қарор қилган.\nХусусан, 2020 йилда Саудия бюджет харажатларини 26 миллиард долларга камайтирган ва ҚҚС миқдорини 5%дан 15%гача оширган. Шунингдек 2030 йилга келиб иқтисодни диверсификация қилиш лойҳалари ҳам қисқартирилган.\n“Ал-Жазира” телеканали хабарига кўра “бундай ҳаракатлар нефт даромади камайишидан кўрилаётган зарарнинг асосий қисмини оддий саудияликлар зиммасига юклаш” мақсадида амалга оширилмоқда.\nБир қарашда, янги нефт урушида Қироллик ютқазиб қўйди, шу сабаб ана шундай сиёсат қўллашга мажбур бўлмоқда, деган хулосага келиш мумкин. Лекин, вазиятнинг бир муҳим жиҳати бор-ки у Саудия ҳаракатларида бошқа сабаб бўлиши мумкинлиги ҳақида дарак беради.\nГап шундаки, бюджет харажатларини камайтириш билан бир қаторда, Ар-Риёд миллиардлаб долларларни Европа ва Канада нефт компаниялари акцияларини харид қилишга сарфламоқда.\nНефт нархлари кескин қулаётган бир вақтда бу ғалати ишдек туюлиши мумкин, лекин факт фактлигича қолмоқда. Апрел ойида Саудия давлат инвестицион фонди Equinor AS (Норвегия), Royal Dutch Shell PLC (Британия— Нидерланд), Total SA (Франция) ва Eni (Италия) нефт компанияларининг акциялар пакетларини сотиб олган.\nBloomberg хабарига кўра, Ар-Риёд Канаданинг етакчи нефт компаниялари акцияларининг миноритар пакетларини кўп миқдорда харид қилган. Хусусан Canadian Natural Resources Ltd. ва Suncor Energy Inc. Компанияларининг 2,6% ва 2 % акцияларини сотиб олган.\nАйтиш жоизки апрелда ушбу акциялар энг паст нархларда сотилган ушбу маълумотлар журналистлар томонидан аниқланган маълумотлар холос. Саудия битимлари бундан ҳам кўпроқ бўлиши аниқ.\nЛекин ушбу фактларнинг ўзи ҳам дастлабки хулоса чиқариш учун етарлидир. Саудия Арабистони ўзининг доллар заҳираларини ва АҚШ облигациялари эвазига арзонлашиб қолган нефт компаниялари акцияларини сотиб олишга сарфлаган. Бу бироз қалтис, лекин нефт бозорининг келажагига билдирилган ишончдир. Декмак Саудия элитаси келажакда нефт нархи ошишига ва бугун харид қилинган акциядар уларга катта даромад келтиришга ишонади.\nАгар Саудия раҳбарияти ҳақ бўлиб чиқса, Россия ҳам жиддий даромад олиши мумкин. Еврпа ва канадалик нефт компаниялари эса ўз акциялари арзон сотилганидан афсусда қолишлари аниқ. Навбатдаги нефт урушида ким ғалаба қозонади деган саволнинг жавоби энди аниқ - ОПЕК+ Россия альянси. Нима бўлганда ҳам Ар-Риёднинг бугунги ҳаракатлари айнан шундан дарак бермоқда.\nАҚШ мағлубияти хавфи. Вашингтон Теҳронга қарши нега яна санкция киритди\n17:16 22.09.2020 (Янгиланган 17:21 22.09.2020)\nШтатлар Эронга қарши санкцияларни тўлиқ қайта тиклади. Давлат департементи буни Теҳрон гўёки “ядровий битим” шартларини бажармаётганлиги билан тушунтирди.\nТОШКЕНТ, 22 сен — Sputnik. Галия Ибрагимова. Америка Қўшма Штатлари Эронга қарши санкцияларни тўлиқ қайта тиклади. Давлат департементи буни Теҳрон гўёки “ядровий битим” шартларини бажармаётганлиги билан тушунтирди. БМТ ва Европа Иттифоқи америкаликлар важини ишонарсиз деб ҳисоблаб, Вашингтонгнинг фикрига қўшилишдан бош тортди. Оқ уй нимага эришмоқчи ва халқаро ҳамжамиятнинг позицияси қандай – РИА Новости ўрганди.\nЭронга қарши санкциялар: АҚШ фикри. Нотўғри фикри\nБир томонлама босим\n“БМТ Хавфсизлик кенгаши Эронга қурол етказиб бериш эмбаргосини узайтирмади. Бироқ АҚШ жим турмади ва санкцияларни қайтарди. Энди улар нафақат Теҳрон, балки барча эмбарго бузувчиларига ҳам қарши”, - деди Майк Помпео ва ЕИ Вашингтонни қўллаш-қувватлашга чақирди.\nАммо муносабат қарама-қарши бўлиб чиқди. Германия, Буюк Британия ва Франция (евроучлик) ташқи сиёсий идоралари раҳбарлари Оқ уй ҳаракатларини қораловчи қўшма баёнот эълон қилишди.\n“АҚШ Эрон дастурига оид Қўшма кенг кўламли ҳаракатлар режасидан (СВПД) 2018 йил 8 май куни чиққан ва энди “битим” иштирокчиси саналмайди. Шу боис Вашингтоннинг ҳар қандай қарори юридик кучга эга эмас”, - дея таъкидлашди “евроучлик” вазирлари.\nПариж, Берлин ва Лондон, аксинча, санкцияларни енгиллаштиришда давом этмоқда. Вазирлар Эрондан чекловларни олиб ташлаш 2231 БМТ Хавфсизлик кенгаши резолюциясида кўзда тутилганини эслаб ўтишди. Ушбу ҳужжат 2015 йилда келишилган “ядровий битим”ни расман тасдиқлаган.\n“Биз доимо уни сақлаб қолиш тарафдори бўлганмиз ва буни давом эттирамиз”, - дея таъкидлашди европаликлар.\nДональд Трамп икки йил аввал Теҳрон гўёки махфий равишда ядровий дастурни ривожлантираётгани рўкач қилиб, “битим”дан чиққан эди. Ҳеч қанда далил келтирмади, лекин санкцияларни қайтаришни талаб қилди.\nРоссия, Хитой ва европаликлар буни қоралашди ва ҳужжат АҚШсиз ҳам амал қилишини таъкидлашди. Германия, Франция, Буюк Британия ҳатто компанияларга Эрон билан ҳамкорлик қилишга имкон берувчи махсус қонун қабул қилди. Бизнес АҚШ босимидан хавфсирамаслиги учун INSTEX алоҳида молиявий механизмини ишлаб чиқишди.\nАҚШ нима сабабдан Эронга пандемияда ёрдам берилишига қарши\nТўғри, самараси чекланган бўлиб чиқди. Компаниялар барибир Эрон бозорни тарк этишди, ва Эрон Ислом Республикаси иқтисодиёти кескин ўтириб қолди. Пекин Америка санкцияларини қоралаганига қарамасдан, ҳатто хитойликлар Теҳрон билан ҳамкорликни тўхтатиб қўйишди.\nЭрон ҳукумати европаликлар Вашингтонни бизнесни таъқиб этмаслика ишонтиришига умид қилиб, кутиш позициясини эгаллади. Лекин мамлакатдан хорижлик компаниялар кетиши, Вашингтон юмшашига бўлган умидлар тугаши билан Теҳрон ядровий дастур чекловларини олди.\nРасмият нуқтаи назаридан СВПД амал қилади, лекин “битим” иштирокчиларининг ўзоро айловлари унга бўлган ишончни сўндиради. Теҳроннинг ҳужжат шартларига риоя қилишдан бош тортишини Вашингтон “Оятуллоҳ режими”га (Америка ОАВлари Эрон сиёсий тизимини шундай деб аташади) янги ҳужумда асосий далил сифатида ишлатмоқда.\n“Эмбарго бекор қилинишига йўл қўйилмасин”\nАмерикаликлар энг кўп 18 октябрь куни Теҳрондан қурол эмбаргоси олиб ташланишидан ҳадиксирашмоқда. Бу қўрқувларни Эрон қўшнилари аланга олдирмоқда.\nИсроил, Саудия Арабистони, Баҳрайн, Қувайт тақиқлар бекор қилингандан кейин Ислом Республикаси Россия ва Хитойдан ҳаво ҳужумига қарши воситалар ва замонавий қирувчи самолётлар харид қилишини айтишмоқда. Бу Эронни мустаҳкамлайди ва минтақадаги вазиятни қийинлаштиради. Бундай сценарийга йўл қўймаслик учун Теҳрон душманлари АҚШ орқали ҳаракат қилмоқда.\nАвгустда америкаликлар БМТ Хавфсизлик кенгашига қурол эмбаргоси тўғрисидаги резолюцияни тақдим этишди ва буни Теҳрон Ливан ва Сурияда “Ҳизбуллоҳ” ҳамда бир неча марта маҳаллий ҳарбийлар билан тўқнашувни юзага келтирган Ироқдаги шиа жангариларини қуроллантираётгани билан асослади.\nРуҳоний: Япония Эронга америка санкцияларини “парчалаш” усулини таклиф қилди\nФранция, Германия ва Буюк Британия америкаликларнинг ташвишига шерик, лекин уларнинг таклифини қўллаб-қувватлашмади. Россия ва Хитой АҚШнинг бу йўналишдаги саъй-ҳаракатларига тўсқинлик қилишини англатди. Ўз навбатида, Эрон маълум қилди: бундай резолюция “ядро битимига” узил-кесил нуқта қўяди.\nБМТ Хавфсизлик кенгаши Америка лойиҳасини рад этди. Лекин бир ҳафта ўтиб Давлат департаменти гўёки Эрон томонидан СВПД мажбуриятлари бузилгагини тасдиқловчи ҳужжатлар тақдим этди. Бу ерда гап Эрон белгиланган 300 килограмм нормадан юқори бойитилган уран жамғаргани ҳақида бормоқда.\nМайк Помпео Вашингтон санкцияларни тўлиқ равишда қайта тиклашини хоҳлашини яширмади. БМТ Хавфсизли кенгашида эслатишди: АҚШ “битим”га риоя қилиш тўғрисида фикр юрита олмайди, чунки ундан чиқиб кетган. Америкаликлар аввалгидек 2231 резолюциясини тасдиқлаганлар орасида борликларини айтиб жавоб қайтаришди. Шунга кўра санкция киритиш ҳуқуқини сақлаб қолишган.\nВа дейишди: СВПДга кўра, агар Эрон устидан келиб тушган ариза бўйича 30 кун ўтиб чора кўрилмаса, санкциялар қайта тикланади. Муҳлат 20 сентябрь куни ўз якунига етди.\n“БМТ бош котиби Антониу Гутерриш Хавфсизлик кенгашда консенсус йўқлигини далил қилиб кўрсатиб, Эронга қарши санкцияларнинг қайта тиклашига қарши чиқди. Америка қарорини МАГАТЭ рад этди, Европада кескин танқид қилинди. Вашингтон ҳақоратомуз аҳволга тушиб қолди”, - дея ҳисоблайди МГИМО катта илмий ходими Андрей Баклицкий.\nШу билан бирга эксперт Америка санкциялари хорижий бизнесни ҳамон қўрқитишини истисно қилмайди. Агар октябрда қурол эмбаргоси бекор қилинса, ҳамма компания ҳам Эрон билан савдо-сотиқ қилишни истамайди. АҚШ босими остига тушиш хавфи устун келади. Лекин шундай бўлганда ҳам Вашингтон ҳаракатлари ҳаддан зиёд бўлиб кўринади.\n“Европа қонунчилиги қуро эмбаргосини 2023 йилгача назарда тутади. Шунинг учун халқаро тақиқлар олинса ҳам, ЕИ бу соҳада Эрон билан ҳамкорлик қила олмайди. Россия ва Хитой билан вазият янада қизиқарлироқ. Эронга қурол сота олиши мумкин бўлган бу мамлакатлар компаниялари аллақачон санкциялар остида. Эмбарго олиб ташланган сўнг Теҳрон билан дабдабали битим тузишга уларга ҳеч нарса халақит бермайди. Бу қурол Эронга дарҳақиқат дарҳол етиб келишини англатмайди, лекин АҚШнинг маънавий мағлубияти аён”, - дейди Баклицкий.\nАҚШда истиқомат қилувчи халқаро муносабатлар бўйича мутахассис Рафаэль Саттаров Теҳрон АҚШнинг бир томонлама санкцияларига босиқ муносабат билдирганига эътибор қаратди. Унинг сўзларига кўра, Эрон ҳукумати Америкада президент сайловларига қадар вазиятни кескинлаштиришни истамаяпти.\n“Ислом Республикаси АҚШга нисбатан ҳар қандай кескин баёнот фақат зарар келтиришини англайди. Трамп дарҳол Эрон билан навбатдаги инқирозни ўз фойдасига қаратади ва босимни кучайтиради. Қолаверса, ҳозир Европа, Россия, Хитой, БМТ – Эрон тарафида. Даҳанаки жангдан маъно йўқ. Бир томонлама санкциялар эмас халқаро тан олинган қонуний кучга эга эмас”, - дея ҳисоблайди Саттаров.\nСўровда иштирок этган экспертлар агар Жо Байден АҚшнинг кейинги президенти бўлса, америкаликлар СВПДга қайтишлари мумкинлиги ҳақидаги фикрга келишди. Лекин Трамп президентлиги даврида Эрон атрофидаги вазият ўзгарди. Шунинг учун “битимга” қайтиш тартиби осон бўлмайди.


Тошкент сукут сақламоқда\n19 май 2022, Тошкент вақти: 06:48\nХабарларда айтилишича, отишма Тошкентдаги Кўкча масжиди атрофида содир бўлган.\n29 август куни Тошкентда милиционерлар ва номаълум шахслар ўртасида содир бўлган отишма юзасидан ўзбек расмийларининг сукут сақлаётгани аҳоли ўртасида турли ваҳималарни пайдо қилмоқда.\nТошкентдаги бир неча норасмий манбалардан олинган хабарларга кўра, воқеа 29 август куни оқшом соат 18:30 да, Тошкент шаҳри Шайхонтоҳур туманида жойлашган “Кўкча” масжиди ва 1-шаҳар шифохонаси оралиғидаги кўп қаватли бинолардан биридаги хонадонда содир бўлган.\nХабарларга кўра, милиция ва номаълум шахслар ўртасида содир бўлган отишма қарийб 20 дақиқа давом этган.\nЎзбекистон Ички ишлар вазирлиги ва Бош прокуратура ҳанузгача бу ҳақда сукут сақлаётган бир паллада Шайҳонтоҳур туман ҳокимиятининг ўзини таништирмаган ходими ва 1-шаҳар шифохонаси ходимлари отишма содир бўлганини тасдиқлади.\n1-шаҳар шифохонаси ходимларига кўра, отишмадан бироз ўтиб, 3 нафар жароҳатланган шахс шифохонага келтирилган.\n- Оқлон маҳалласида отишма бўлгани ҳақида эшитдик, холос. Бошқа тафсилотларини биз билмаймиз. Бизга жароҳатланганларни олиб келишди. Уларга тиббий ёрдам кўрсатдик. Жароҳатланганлар 3 киши эди, - деди шифохонанинг қабул бўлимида қўнғироғимизга жавоб берган ходима.\nШифохонанинг 29 август куни жароҳатланганларни қабул қилиб олган жарроҳлик бўлими ходимаси эса жароҳатланганлар милиция ходимлари эканини айтди.\n— Бўлимимиздаги доктор айтдики, кеча оқшом келтирилганлар бугун тонгда госпиталга олиб кетилган.\n— Уларнинг уччалови ҳам милиционермиди?\n— Менимча шундай. Шундай дейишяпти.\n— Отишмада жароҳатланган фуқаролар келтирилмадими?\n— Менимча, келтирилмади.\nҲодисага оид шу вақтга қадар интернет нашрларида пайдо бўлган бошқа хабарлар эса ҳозирча тасдиқлангани йўқ.\nБир қатор интернет нашрлари 29 август куни оқшом соат 18:30 дан 22 га қадар шаҳарнинг Шайҳонтоҳур ва Чилонзор туманларидаги бир неча нуқталарда отишмалар содир бўлгани ҳақида хабар қилган эди. “Веритас” ёш ҳуқуқ фаоллари гуруҳи тарқатган хабарга кўра, отишмалар чоғида 3 номаълум шахс ўлдирилган.\nБироқ ҳозирча расмий Тошкентга мойил саналган ва воқеани тасдиқлаб, хабар тарқатган “Горизонт.уз”, “Газета.уз” ва “Uzreport.com” нашрлари берган хабарларга кўра, отишма чоғида икки қуролли шахс ўлдирилган.\nБу нашрларнинг Ўзбекистон Ички ишлар вазирлигига яқин манбага таяниб хабар қилишча, отишма Ўзбекистон куч ишлатар тизимларининг махсус амалиёти чоғида рўй берган. Амалиёт давомида шу ҳудуддаги икки қаватли уйлардан биридаги хонадонда қуролланган икки шахс борлиги аниқланган. Бу икки шахс ҳуқуқ-тартибот идоралари ходимларига қаршилик кўрсатган ва таслим бўлишни истамагани боис отиб ташланган.\n“Горизонт.уз” нашрининг ёзишича, ўлдирилган шахслар сўнгги давр ичида Тошкент шаҳрида содир этилган бир қатор оғир жиноятларга алоқадор шахслар бўлган.\nБу нашр Тошкентнинг бошқа қисмларида ҳам отишмалар содир бўлгани ҳақида интернет нашрларида пайдо бўлган хабарларни Ўзбекистон Ички ишлар вазирлигига яқин манба тасдиқламагани ҳақида ёзмоқда.\nАммо бу хабарлар ҳали расмий Тошкент томонидан тасдиқлангани йўқ. Айни вақтда бу воқеа юзасидан 30 август куни кечки соат 7 га қадар ҳам республика оммавий ахборот воситаларида бирор бир расмий хабар ҳам берилмади.\nТошкентдаги бу воқеани кузатган қатор ҳуқуқни ҳимоя қилувчи мустақил ташкилот вакиллари расмийларнинг бу сукути байрам арафасида милиция назорати кучайтирилгани ва ички ишлар органларининг муттасил рейдлари туфайли бироз асабийлашган пойтахтликлар орасида турли хил ваҳималарни урчитаётганидан хавотир билдирмоқда.\nҲуқуқ фаолларига кўра, воқеа аҳолининг яқинлари диний мотивларда айбланиб қамалган ва шу кунларда қаттиқ назоратга олинган қисми тинчини бузган.\n“Веритас” гуруҳи тарқатган хабарга кўра, отишма содир бўлган ҳудуддаги диндор оилалар вакиллари ўша куни оқшомдан бошлабоқ сўроққа тутила бошлагани бундай хавотирга сабабдир.\nБу воқеани мамлакат расмийларининг навбатдаги сиёсий ўйиними, дея савол остига қўяётган Ўзбекистон инсон ҳуқуқлари “Эзгулик” жамияти 30 август куни баёнот эълон қилиб, Ўзбекистон Бош прокуратураси, Миллий хавфсизлик хизмати ҳамда Ички ишлар вазирлигини бу борада расман баёнот беришга чақирди.


Уйғониш даврининг ажойиб султони… « O'zbekiston ERK Demokratik Partiyasi\nУйғониш даврининг ажойиб султони…\n24 February 2017 - 8:00\nБироқ, ҳатто шундай бўлса-да, Шимолий Ҳиндистондаги инқироз жуда ҳайратланарли. Қотиб қолган диний эътиқод ҳамда ижтимоий ҳаёт тарзи маҳдудликни кучайтирди, тараққиётни бўғиб қўйди. Исломнинг ёйилиши, ўзгача тафаккурга, ўзгача ҳаёт кечиришга ўрганган чет элликларнинг кириб келиши мавжуд эътиқодда ва ҳаёт тарзида акс этди. Ўзга мамлакат кишилари олиб келган барча кўргиликлар кишилар тафаккур доирасининг кенгайишига сабаб бўлди.\nБобур Самарқанд тахтини эгаллаганида бор-йўғи ўн бир яшар ўспирин эди. Сенинг юртдошларинг бу ёшда мактабга боришади. Султонлик эса мушкул вазифа. Ҳар тарафдан уни душманлар қуршаб олганди. Унга шу ёшида муҳораба майдонларида от суришга, жанг-жадал қиличини тутишга тўғри келди. Тахтини йўқотиб, ўзининг долғали умр йўлидаги жуда кўп саргузаштларни бошидан кечириб, яна қайтиб олди. Шунда ҳам назму наво, санъат билан ошнолигини қўймади. Кобулни фатҳ этгандан сўнг, Ҳинд тоғлари орқали Ҳиндистонга кириб келди. Қўшини оз сонли бўлса-да, у ўша вақтларда Оврўпо ва Ғарбий Осиёда урф бўлаётган ўточар қуролларга эга эди. Жанг қилишга ботинган афғон ҳоқонининг беҳисоб лашкари унинг музаффар қўшини томонидан узил-кесил тор-мор этилгач, Бобур ғолиблик тожини кийди. Бироқ бу билан унинг машаққатлари ниҳоя топмади, зеро, тақдирнинг унга атаб ҳозирлаб қўйган ўйинлари кўп эди. Хавф таҳдид солганда, саркардалар шимолга чекинмоқни маслаҳат бердилар, бироқ Бобур ўжар эди, айтдики, ўлимга-да юзма-юз борурмиз, билъакс чекинмасмиз. У чоғирни яхши кўрарди. Ушбу хатарли вазиятда чоғир нўш этмакни ҳам тарк қилишга азм айлади, барча хумларни кунпаякун қилишга буйруқ берди. Ниҳоят, ғалаба қуши яна унинг бошига қўнди. Бобур эса аҳдида қаттиқ турди.\n«Латофатеким, Ҳиндустонда бор — улук вилоятдур. Ва олтун ва ярмоғи қалин бўладур… Яна бир латофати будурким, ҳар синфдин ва ҳар ҳирфагардин беҳад ва бениҳоят кўпдур. Ҳар иш учун ва ҳар нима учун жами муқаррар ва муайяндурким, ота-оналаридан бери ул иш ва ул нимани қила келгандурлар…»\nСовет Иттифоқи қулаганига 30 йил бўлди\nKoʻpchilik bilmagan 11 Oʻzbek davlati haqida


Биринчи синф ўқувчисига эслатма\nВаколатлар бўлмаса шартнома ҳам бўлмайди\nКим ҳақлию, ким айбдор?\nМаълумотномага қараб ҳисобланади\nҲуқуқий вориснинг бурчи\nПенсияга – мудадатдан олдин\nИкки иш – битта стаж\nМуддатга амал қилиш керак\nНафақа олиш учун\nКузда таътилга чиқмоқчиман\nБир иш жойидан бошқасига ўтиш қоидалари\nЙилда бир марта қайта ҳисоб-китоб\nМашинани ҳам, қарзни ҳам бўласиз\nҲомийлик эмас, балки беғараз ёрдам\nГазета Норма маслахатчи / 2014 год / № 36 / Қонунчиликдаги янгиликлар\nЁШЛАР МАРКАЗИ ЛИЦЕНЗИЯСИЗ ФАОЛИЯТ ЮРИТАДИ\nВазирлар Маҳкамасининг 14.08.2014 йилдаги 232-сон Қарори билан Ёшлар маданият ва санъат марказини ташкил этиш тўғрисидаги таклиф маъқулланди.\nМарказга тегишли лицензия олмасдан Ўзбекистон Республикасида ва ундан ташқарида концерт-томоша фаолиятини амалга ошириш; ноширлик фаолияти; таълим фаолияти; аудиовизуал асарларни тайёрлаш, дубляж қилиш ва экранда намойиш этиш; аудиовизуал асарларни, фонограммалар ва ЭҲМ учун яратилган дастурларни такрорлаш, сотиш, прокатга бериш; фонограммаларни тайёрлаш; туризм фаолияти билан шуғулланишга рухсат берилди.\nМарказ юридик шахс ҳисобланиб, Маданият ва спорт ишлари вазирлиги муассислигида давлат унитар корхонаси шаклида ташкил этилади. Марказ Ёшлар ижод саройи биносида жойлаштирилади.\nИШОНЧЛИ ВАКИЛЛАР АТТЕСТАЦИЯДАН ЎТКАЗИЛАДИ\nХусусийлаштириш, монополиядан чиқариш ва рақобатни ривожлантириш давлат қўмитасининг қарори (АВ томонидан 14.08.2014 йилдаги 2610-сон билан рўйхатдан ўтказилган) билан Давлатнинг ишончли вакилларини аттестациядан ўтказиш тартиби тўғрисидаги низом тасдиқланди.\nДавлатнинг ишончли вакилларини аттестациядан ўтказиш* Давлат рақобат қўмитаси ҳузуридаги Давлат активларини бошқариш маркази томонидан Вазирлар Маҳкамасининг тегишли комплекслари билан биргаликда ҳар йили амалга оширилади.\nКомиссия аъзолари сони камида 7 кишидан иборат бўлиши керак.\nАттестациядан ўтказиш муддатлари, жадвали ва шакли аттестация комиссияси томонидан белгиланади ва аттестация комиссияси раиси томонидан тасдиқланади.\nДавлатнинг ишончли вакиллари аттестация гувоҳномасининг амал қилиш муддати тугашидан 1 ой олдин Марказ томонидан аттестациядан ўтказилишлари тўғрисида хабардор қилинади. Янги тайинланган давлатнинг ишончли вакиллари камида 1 йилдан кейин аттестациядан ўтказилади.\nНизом билан аттестациядан ўтадиганларга қўйиладиган умумий талаблар белгиланган. Шунингдек аттестация комиссияси мажлисини ўтказиш ва қарор қабул қилиши тартиби батафсил ёритилган.\nАттестация комиссияси қароридан норози бўлган давлатнинг ишончли вакиллари аттестация ўтказилган кундан бошлаб 10 кун муддат мобайнида Марказга мурожаат қилишлари мумкин. Марказ мурожаат келиб тушган кундан эътиборан 7 иш куни мобайнида аттестация комиссияси йиғилишини қайта чақирилишини таъминлайди. Қайта чақирилган аттестация комиссиясининг қарори узил-кесил ҳисобланади ва унинг устидан шикоят қилиш мумкин эмас.\nҚарор «Ўзбекистон Республикаси қонун ҳужжатлари тўплами»нинг 18.08.2014 йилдаги 33 (637)-сонида расман эълон қилинган кундан кучга кирди.\nАВТОМОБИЛЬ ЙЎЛЛАРИДАГИ БОЖХОНА КУЗАТУВИ ТЎҒРИСИДА\nДавлат божхона қўмитаси ва Ички ишлар вазирлигининг қарори (АВ томонидан 22.08.2014 йилда 1278-3-сон билан рўйхатдан ўтказилган) билан Автомобиль йўллари бўйича ташиладиган товарларнинг божхона кузатуви тартиби тўғрисидаги низомга ўзгартириш ва қўшимчалар киритилди.\nТоварлар ва транспорт воситаларининг божхона кузатуви божхона кузатуви гуруҳи томонидан, кузатиб бориладиган автотранспорт воситаларининг (турига қараб) ҳаракатланиши мумкин бўлган йўналишлар бўйича ҳамда юкларни белгиланган жойга етказиб бериш (йирик габаритли ва хавфли юклар, шунингдек йирик габаритли ва оғир транспорт воситаларини ташишдан ташқари) учун қисқа йўллар орқали амалга оширилади. Шуни эслатиб ўтамизки, илгари товарларни ва транспорт воситаларини божхона кузатуви божхона кузатуви гуруҳи томонидан, Давлат божхона қўмитаси ва Ички ишлар вазирлиги билан келишилган йўналиш бўйича амалга ошириларди.\nКузатув муддатларига ҳам тузатишлар киритилди. Эндиликда товарлар ва транспорт воситаларини божхона кузатуви жўнатиш божхона постида божхона расмийлаштируви тугагандан сўнг 6 соатдан (илгари – 12 соат эди) кечикмасдан бошланиши керак.\nАгар бир йўналиш бўйича ҳаракатланадиган транспорт воситаларини сони 20 тага (илгари – 10 та эди) етса, божхона кузатуви зудлик билан бошланади.\nҲужжат билан бошқа бир қатор ўзгартиришлар киритилди.\nҚарор «Ўзбекистон Республикаси қонун ҳужжатлари тўплами»нинг 25.08.2014 йилдаги 34 (638)-сонида расман эълон қилинган кундан кучга кирди.\nҲужжатларга қисқача шарҳларни\nэксперт-юристимиз Елена ЕРМОХИНА тайёрлади.\n*Давлатнинг хўжалик жамиятларидаги ишончли вакиллари тўғрисида низомга (ВМнинг 19.04.2003 йилдаги 189-сон Қарорига 2-илова) мувофиқ давлатнинг ишончли вакиллари улардаги давлат улуши 25 фоиздан ортиқ бўлган хўжалик жамиятларида давлат улуши инвестиция активларининг ишончли бошқарувчилари (юридик шахслар) бошқарувига берилган вақтгача тайинланадилар. Улар 1 йилдан кўп бўлмаган муддатга, ушбу муддатни узайтириш имконияти билан тайинланадилар.\nПрочитано: 1784 раз(а)


Мен чиройли сабр қилгувчилардан бўламан\n09:42 / 26.05.2016\nҚуръони каримда келувчи гўзал қиссалардан бири Юсуф алайҳиссалом ҳақидадир. У кишининг мадҳи шунчалар кўп тилган олинганки, улар асосида саноқсиз ҳикоялар тўқилган. Ҳикоялар эса афсоналарга айланган. Аммо бу ҳикоя ва қиссаларнинг энг ишонарлиси муборак каломда келади.\nҲазрат Юсуф қиссасининг гўзал нуқталари жуда кўп бўлиб, ҳар бири инсон учун ибратдир. Улар кишига олам-олам завқ улашади, хаёлга толдиради, тадаббур қилишга ундайди.\nЮсуф алайҳиссаломнинг акалари ўзаро тил бириктиришади ҳамда оталари Ёқуб алайҳиссалом олдига келиб, укалари Юсуфни бўрилар талаб кетганини, унинг ҳалок бўлганини айтишади ва гапларининг исботи тариқасида Юсуфнинг қонга бўялган кўйлагини кўрсатишади.\nКенжа ўғли Юсуфни жондан ортиқ кўргувчи Ёқуб алайҳиссалом куйлакни қўлларига олиб кўзларига сурдилар ва қаттиқ дард-аламда кўз ёш тўкдилар ва дедилар: “Мен чиройли сабр қилгувчилардан бўламан!”.\nҚиссанинг якуни барчага аён. Фитна қилган акалар шарманда бўлди, сабр қилган ота эса энг гўзал оқибатга эришди.\nСабр инсонга берилган энг катта неъмат ва имкониятдир. Чунки киши сабрчалик бир вақтнинг ўзида ҳам савобга, ҳам икки дунё неъматига эриша олмайди.\nТасаввур қилинг, шаҳардаги бир супермаркетда бошқа жойларда оммабоп ва қиммат бўлган маҳсулотни ярим пулидан арзонга сотишяпти. Энг қизиғи сиз қаердан келишингиздан қатъи назар йўл кирангизни ҳам тўлаб юборишади. Нима қилган бўлардингиз? Ҳеч иккиланмай у ерга бориш учун йўлга тушардингиз.\nСабр ҳам худди шундай ҳолат. Чиройли сабрда бўлинса, ният қилинган неъматга, албатта, етилади ва ана шу сабр йўлида ҳам битмас-туганмас ажр берилади.\nЮрагингни тимдаласа олам-олам дард,\nДушманларинг ҳаётинга етказсалар гард,\nҚолмаса ёнингда тургувчи зўр мард,\nЁқубдайин чиройли бир сабр қилгин.\nЁр деганинг вафо қилмас жафокаш бўлса,\nҒийбатлардан сабрингнинг бу косаси тўлса,\nБир кун келиб номардлар гар сиринг билса,\nТузинг ейиб тузлиғинга тупурсалар,\nЛибосинга қараб сендан ҳол сўрсалар,\nАҳволингни кўриб туриб гунг бўлсалар,\nБемор бўлиб шифтга қараб ётиб қолсанг,\nНе бўлади энди, дея ўйга толсанг,\nЯхшилик қилсангу ёмонлик топсанг,\nСабр улуғ неъмат эрур, жонга ҳузур,\nБуюкларнинг йўли эрур, қилмоқ зуҳур,\nҲечам ақл ўргатмадим минг бор узр,


Илм-фан чўққиларини кўзлаб\n“Туркистон-Петропавл-Қўстанай-Кўкшетов” ахборий турининг охирги бекати Ақмўла вилояти бўлгани учун, вилоятимиз делегацияси Бурабай, Зерен тарафларни оралаб, вилоят маркази Кўкшетов шаҳрига етиб келди.\nҲозирги кунда бу шаҳарда Туркистон заминидан борган 68 нафар йигит-қиз ўқимоқда.\nУмуман олганда, 2018-2019 ўқув йилида Ақмўла вилоятида “Серпін-2050” дастури бўйича 1746 талаба таҳсил олди. Жумладан, Ш. Уалиханов номидаги Кўкшетов давлат университетида 1356, коллежларда 390 йигит-қиз билим эгалламоқда.\nЁшлар орасида “Жас отан” Ёшлар қаноти бўлими “Энг яхши раҳбар” номинацияси ғолиби Қурманбек Адилет ҳам бор. Кентовлик бу йигит ЭКСПО-2017 Халқаро кўргазмасида кўнгиллилар қаторида қатнашган. Ҳозирги кунда у Ақмўла вилоятидаги ёш фаоллардан бири. У каби Туркистон вилоятидан бориб, турли катта-кичик тадбирларда қатнашиб юрган ёшлар жуда кўп.\nШунингдек, ўқувчи ёшларнинг ҳаёти билан танишган ОАВ вакиллари Ақмўла вилоят ички сиёсат бошқармасининг раҳбари Ғ. Шўйкин билан алоҳида учрашиб, “Ер жаннати – Ақмўла” деган китобга эга бўлишди.\nТуркистон вилоят минтақавий коммуникациялар хизмати, 2019-08-13, 20:55 186\nҚР Президенти Т. Қулибаевни қабул қилди 49\nБаҳолар барқарор бўлади 109\nОлдинда муҳим вазифалар бор 110


Саудия Арабистонининг 32 яшар шаҳзодаси Муҳаммад бин Салмон\nСаудия Арабистонининг 32 яшар валиаҳд шаҳзодаси Муҳаммад бин Салмон келгусида қиролликни "мўътадил Ислом"га қайтаришни ваъда қилмоқда. 24 октябрь куни дунёда кўзга кўринган ишбилармонлару олимларни Риёдда тўплаган шаҳзода шу кунга қадар мисли кўрилмаган футуристик шаҳар қуриш орзусида эканини билдирди ва унинг 500 миллиард долларлик лойиҳасини тақдим қилди.\nWashington Post нашрининг ёзишича, шаҳзода бин Салмон "Неом" номли янги футуристик шаҳарни, асосан, техникавий инновацион ғоялар марказига айлантиришни режаламоқда.\nБу шаҳарни Саудиянинг Миср ва Иорданияга яқин қисмида - Қизил денгиз бўйида очиладиган янги иқтисодий эркин ҳудудда барпо этиш кўзланмоқда. Шаҳар умум майдонининг 26 минг 500 километр квадрат бўлиши айтилмоқда.\nШаҳзоданинг айтишича, шаҳарнинг энергетик таъминоти тўлиқ муқобил манбаларга таянади. Мисол учун, транспорт йўлларида тиқин бўлмаслиги учун "дронлар, ҳайдовчисиз автомобиллар ва роботлар ҳаракатланади".\nСешанба куни Риёдда ўтказган матбуот анжуманида шаҳар кўриниши акс этган видеоролик ҳам тақдим этилди. Ундаги кадрларда кўринган бўлғуси шаҳар манзараси бугунги Саудиядан тамомила фарқлидир.\nМуҳими, видеороликда намойиш қилинган аёл-қизлар рўмол ёки ҳижобсиз намойиш қилинди ва уларнинг аксари, илмий тадиқиқотлар устида ишлаётган, транспорт воситаси ёки бошқарув пультида ўтирган ҳолда намойиш этилди.\nWashington Post нашрининг ёзишича, сешанба кунги маросимда шаҳзода Муҳаммад бин Салмон ўзи қуришни истаган шаҳар "консерватив одамлар ёки консерватив ширкатлар учун мўлжалланмаган"ини айтган.\n"Бу - дунёда ўз орзусига эргашган одамлар яшайдиган маскан бўлади", дея шаҳзодадан иқтибос келтирди Washington Post нашри.\nБу кейинги қисқа давр ичида Саудия Арабистонида илгари ташланган навбатдаги қадам ўлароқ баҳоланмоқда. Бунга қадар қироллик, йиллар давомида халқаро ҳамжамият танқидига нишон бўлиб келган аёллар учун чекловлардан бирини бекор қилишини билдирди - кейинги йилдан Саудийда аёлларнинг ёлғиз ҳолда автомобиль ҳайдашига рухсат берилди.\nБундан ташқари, тез орада мамлакатда кинотеатрларнинг очилиши ва хорижий фильмларнинг намойиш қилинишига ҳам рухсат берилиши кутилмоқда.\nҚиролликдаги бундай ўзгаришларнинг асосий сабаби сўнгги уч йилда нефт нархининг ярмидан ҳам кўпроққа арзонлаб кетгани билан боғланмоқда. Бозорда бугунги аҳвол давом этса, "2020 йилга бориб қироллик ташқи заҳирасининг таги кўриниб қолиши мумкин", деб ёзмоқда Washington Post.\nШу боис, қироллик даромаднинг муқобил манбаларига эътибор қарата бошлади ва энди дунёдаги бой сармоядорларни "Неом" каби мисли кўрилмаган лойиҳаларга пул тикишга жалб қилиш йўлларини қидирмоқда.\nЗеро, шаҳзода Муҳаммад сешанба кунги чиқишида қиролликдаги бугунги сиёсат аввалгиларга ўхшамаслигини таъкидлади.\nБу баёнотни бераркан, шаҳзода билан бир минбарда турган етакчи бизнесменлар ҳам аввалгилардан фарқли бўлди. Ғарб нашрларининг хабар қилишича, сешанба кунги маросимда АҚШдаги йирик хусусий ширкат - Blackstone ширкати эгаси Стефан Шварцман ҳамда Япониядаги энг йирик технология ширкати эгаси Масаёши Сонлар шаҳзоданинг ёнида ўтирган.\nБундан ташқари шаҳзоданинг: "Биз аввал қандай бўлган бўлсак, ўша ҳолга - мўътадил Исломга қайтмоқчимиз", деган гаплари ҳам эътиборни тортмоқда.\nGuardian нашрига берган интерьвюсида шаҳзода ультра-консерватив бу давлатнинг Эрон инқилобидан кейинги сўнгги 30 йиллик даври "нормал" кечмаганини айтди. "Биз ҳаётимизнинг яна 30 йилини ҳар хил экстремистик ғояларга қарши курашга сарфламоқчи эмасмиз, биз бу ғояларни ҳозир ва дарҳол йўқ қиламиз", деди.\nБундан ташқари, шаҳзода ўз интерьвюсида: "Биз Катта йигирмаликка аъзо давлатмиз. Дунёда иқтисодиёти йирик бўлган давлатлардан биримиз. Биз уч қитъанинг ўртасидамиз. Саудия Арабистонини яхши тарафга ўзгартириш бу минтақа ва дунёда яхши ўзгаришлар қилишга ёрдам бериш¸ демакдир. Биз айнан шу ишни қилиш истагидамиз ва умид қиламизки, бошқалар ҳам бизни қўллаб-қувватлайди", деб таъкидлади.\nАҳолиси нуфуси 20 миллион бўлган Саудия Арабистонида давлат идорасида ишловчи оддий аҳолининг ўртача иш ҳақи ойига бир неча юз долларни ташкил қилади.\nМисол учун, кейинги 10 йил ичида бу давлатдаги асосий муаммолардан бири иш изловчилар сафига қўшилиши кутилаётган 5 миллионга яқин ёш йигит-қизни иш билан таъминлаш бўлиши кутилмоқда. 2030 йилгача бўлган давлат дастурида иш ўринларини давлат ҳисобидан эмас, балки хусусий сектор ҳисобидан яратиш, бунинг учун эса хорижлик инвесторларни кўпроқ жалб қилиш кўзда тутилган.\nРасмий маълумотларга кўра, Саудия аҳолисининг 70 фоиздан ортиғини ёши 30 гача бўлганлар ташкил қилади.


Туғилган кун учун табриклар матни (Сингилга) — QWERT.UZ\nТуғилган кун учун табриклар матни (Сингилга)\nОпубликовано Апрель 26, 2020 Май 4, 2020 автором qwert.uz\nТуғилган кунинг билан чин қалбимдан табриклайман сингилжон! Сенга мустахкам соғлик, фаровон турмуш, барча эзгу ният-мақсадларингни рўёбга чиқишини, хаёт сўқмоқларида асло қоқилмаслигингни, ажойиб ва битмас-туганмас бахтиёрлик лахзаларини тилаб қоламан! Кўзларинг хеч қачон ёш кўрмасин!\nАзиз синглим! Таваллуд айёминг билан муборакбод этаман! Кундалик хаётингда хар доим тинчлик, осойишталик ва фаровонлик хукмронлик қилсин. Бахтли бўлишингни, хаёт қувончларидан ва хаётнинг хар бир лахзасидан бахра олишингни, доимо ишончли ва вафодор дугоналаринг ёнингда бўлишини тилаб қоламан. Хар доим мехрибон, қувноқ навқирон бўлиб қолишингга тилакдошман!\nБугунги ажойиб кун шарофати билан, барча орзу-истакларингни рўёбга чиқишини тилайман. Омад, қувонч ва қут-барака доимий йўлдошинг бўлсин. Хар доим дугоналарингнинг ва бошқа сенга яқин бўлган кимсаларнинг қувончли ва самимий табассумларидан бахра олиш насиб этсин. Доимо метиндай мустахкам саломатлик эгаси бўлиб қолишингга тилакдошман. Туғилган кунинг қутлуғ бўлсин, сингилжоним!\nТуғилган кунинг билан табриклайман, сингилжон! Сенга ва сен қатори барча дугоналарингга мустахкам соғлик, қувончу-шодлик, фаровонлик, яна чиройли табассум, хаётга ва эртанги кунга бўлган умид — ишонч хислари хамда бахт-иқбол хамиша сен билан бир умр йўлдош бўлишига тилакдошман.\nМен учун қимматли бўлган сингилжоним! Сени таваллуд кунинг билан табриклайман! Доимо барчага мехрибон ва самимий бўлиб қолишингга тилакдошман! Сен учун ғоятда қадрли бўлган бугунги кунда энг яхши, самимий ва эзгу тилакларимни бахшида қиламан. Дугоналарингнинг хурматларига сазовор бўлишингни ва мустахкам соғлик, боқий гўзаллик хамда келажакда бахтли-саодатли бўлишингда тилакдошман!\nСМС поздравление с днем рождения — текст (для мужчин)


Қирғизистонлик фаоллар чегара олдидаги ернинг бир қисми Ўзбекистонга "ўтиб кетаётганидан" норози бўлмоқда\n22 ноябр 2019, Тошкент вақти: 17:31\nҚирғиз-Ўзбек чегарасидаги ёзув.\nҚирғизистоннинг Жалолобод вилоят, Ақси туманилик маҳаллий фаолларининг иддаосича, чегаранинг мазкур ҳудуддан ўтувчи қисмини аниқлаш чоғида Қирғизистон Ўзбекистонга белгиланганидан кўра кўпроқ ер бермоқда. Фаоллар бу борада мамлакат президенти ва парламентига ўз далилларини келтирган ҳолда мурожаат йўллаган.\nБу ҳақда хабар қилган Озодлик радиоси қирғиз хизматига кўра, муаммо Ўзбекистон билан чегарадош Ақси туманининг Дейрес-Ўрикзор участкаси таркибига кирган 130 гектар ер билан боғлиқлиги айтилмоқда. Қишлоқликларнинг сўзларига кўра, чегараларни аниқлаш бўйича сўзлашувлар натижаларига кўра 89 гектар Қирғизистонга, қолган 54 гектари Ўзбекистонга ўтадиган бўлган.\nКўнгилли чегарачи ва ҳуқуқ фаоли Бақит Узенбаевнинг фикрича, чегаралар масаласи бундай йўл билан ечилмаслиги керак:\n«Бу борада ишлаган комиссия, халқ ва давлат манфаатлари ҳақида ўйламади. Улар ерни худди торт каби бўлишмоқда. Шунинг учун эски хариталарга мурожаат қилиш ва яна чегараларни келишиб олиш борасидаги ишларни ўтказиш керак. Биз фойдаланиб келган 54 гектар ер бошқа мамлакатга қандай ўтиб кетиши мумкин?»\nЎзбекистоннинг Қирғизистоннинг Жалолобод вилояти билан 725 чақиримга чўзилган чегарасининг 80 километри бўйича келишувга ҳали эришилмаган.\nҚирғизистон ҳукуматининг Жалолобод вилоятидаги вакилининг биринчи ўринбосари Мамасали Акматов олдинроқ икки томонлама музокаралар якунига кўра, 476 гектар Қирғизистонга, 241 гектар Ўзбекистонга ўтганини айтган эди. Баҳсли ҳудудлар - Ункур-Тоо ва Чала-Сарт бўйича томонлар ҳозирча келишувга эришмаган. Мамасали Акматовнинг айтишича, Дейрес қишлоғида юзага келган масала бўйича ташвишланишга асос йўқ.\nБугунги кунда Қирғизистон ва Ўзбекистон ўртасидаги 1378 километрли чегаранинг 1170 километри бўйича келишувга эришилган. 2018 йилда баҳсли участкаларни аниқлаш бўйича ишларнинг барчаси аниқлаштириб бўлингани, бироқ делимитация ва демаркация жараёнлари ҳануз давом этаётганлиги маълум қилинганди. Ҳар икки республиканинг ишчи гуруҳлари бу масалада мунтазам равишда учрашув ва музокаралар ўтказишади.


18 Март 12:12\n«Мамлакатда оғир дамларда ўзининг меҳнатсеварлиги ва жасорати билан ажралиб турган инсонлар кўп. Кеча бўлиб ўтган тартибсизликларда кўплаб фуқароларимиз хотиржамликка чақирди. Улар ўз ҳаётларини хавф остига қўйиб, атрофдагиларга ёрдам беришди. Масъулиятли паллада у халқни ҳимоя қилди ва мамлакатнинг ҳақиқий намунасини кўрсатди», - деди Қасим-Жомарт Тоқаев.\nҚозоғистон Республикаси Президентининг таъкидлашича, бундай ватанпарвар инсонлар ёш авлод учун ибратдир.\n«Халқимиз «Эркаклар ўз меҳнатлари билан қадрланади», деб бекор айтмаган. Улуснинг улуғ кунида юртнинг ардоқли инсонларига ҳурмат бажо келтириш жуда рамзий маънога эга. Наврўз байрами арафасида бир гуруҳ фуқароларни давлат мукофотлари билан тақдирлашга қарор қилдим. Ушбу байрам муносабати билан ушбу тадбирни ўтказишни яхши анъанага айлантирамиз», - деди Президент.\n#Жамият #Наврўз байрами


Суперлига. 1-турнинг энг яхшилари билан танишинг\nЎзбекистон Суперлигаси 1-туридан ўрин олган учрашувлар якунига етди. Шу муносабат билан, ЎзПФЛ илк турдан кейинги умумий статистикани эълон қилди. Марҳамат, кўрсаткичлар билан танишиб чиқинг.\n1-турда энг кўп қоидабузарлик ишлатган футболчи АГМК вакили Миржамол Қосимов, "Металлург" футболчиси Фозил Мусаев ҳамда "Сурхон" аъзоси Бахтиёр Қосимов бўлди. Улар жами 4 марта қўполлик ишлатишган.\nЭнг кўп аниқ зарба йўллаган футболчи "Насаф" ўйинчиси Марко Стаенович бўлди. У умумий ҳисобда 3 та аниқ зарбага муаллифлик қилган. Маркодан кейинги поғоналарда "Пахтакор" футболчиси Азиз Турғунбоев ва "Локомотив" вакили Диёр Туропов кетмоқда. Улар 2 тадан аниқ зарба йўллаган.\n"Пахтакор" аъзоси Одил Ҳамробеков энг кўп аниқ узатма берган ўйинчи, деб топилди. У умумий ҳисобда 71 аниқ пас эгасига айланган. Ундан кейинги ўрин Одилнинг жамоадоши Икром Алиибоевга насиб этди. У илк турда 66 та муваффақиятли узатма муаллифига айланди. 3-поғонадан "Қўқон-1912" аъзоси Ойбек Рустамов жой олган. Унинг ҳисобида 65 аниқ пас мавжуд.\nДастлабки турда "Нефтчи" футболчиси Аброр Исмоилов энг кўп - 3 та алдамчи ҳаракат эгасига айланган. Ундан кейин "Динамо" вакили Темур Исмоилов ва АГМК ўйинчиси Абдулла Абдуллаев ўрин олган. Улар 2 тадан дриблинг қилди.\n"Қизилқум" ҳимоячиси Ислом Тўхтахўжаев энг кўп зарба йўлига тўсиқ бўлган футболчи, деб топилди. У умумий 3 та зарбага блок қўйган. Кейинги поғоналарда "Сўғдиёна"дан Сардор Қулматов ва "Сурхон"дан Бобир Акбаров жой олган. Улар 2 та зарбага блок қўйган.\nРақиб ҳужумини энг кўп тўхтатиб қолган ўйинчи "Сўғдиёна" ҳимоячиси Сардор Қулматов бўлди. У 11 та ҳужумни бартараф этишга муваффақ бўлган. Кейинги ўринлардан "Сўғдиёна"нинг яна бир вакили Марко Колакович, "Бунёдкор" ҳимоячиси Дилшод Жўраев ва "Локомотив" футболчиси Ислом Қобилов жой олган. Улар 10 мартадан рақиб ҳужумини тўхтатиб қолган.\nИлк турда энг кўп сейвни "Сўғдиёна" посбони Милан Митрович амалга оширди. У 1-турда 3 аниқ зарбани қайтаришга эришган. Ундан кейинги ўринларда "Бунёдкор" дарвозабони Суҳроб Султонов ҳамда "Қизилқум" аъзоси Игнатий Нестеров бормоқда. Улар 2 тадан сейв ижро этган.\nЭнг кўп яккакурашларда ғолиб чиққан футболчилар "Насаф" футболчиси Ҳусниддин Алиқулов ва "Сўғдиёна" ҳимоячиси Шаҳбоз Жўрабеков бўлди. Улар 15 маротаба яккакурашларда рақибидан устун келган. Кейинги ўринлар "Навбаҳор"нинг икки футболчиси Игорь Голбан ва Азим Аҳмедовга насиб этди. Улар 13 марта яккакурашларда устун келган.\nМанба : ЎзПФЛ


ЕХҲТ раҳбари Қозоғистондаги сиёсий ислоҳотларни “иддаоли”, деди - Номадлар,Турклар,Қозоқ одатлари ва анъаналари,Қозоғистон табиати | QazaqTV\nЕХҲТ раҳбари Қозоғистондаги сиёсий ислоҳотларни “иддаоли”, деди\nҚозоғистонда амалга оширилаётган сиёсий ислоҳотларни ЕХҲТ раҳбари «иддаоли», деб атади. Референдум – бунинг ёрқин намунаси. Эслатамиз, Збигнев Рау шу кунларда республикамизга расмий ташриф билан келган. Учрашувларда у билан халқаро муносабатлардаги чорловлар, минтақаларда кузатилаётган геосиёсий таранглик бир вақтда ишонч ва хавфсизликни тиклаш чора-тадбирлари муҳокама қилинди.\nЗбигнев Рау, ехҳт раиси:\n- Қозоғистон президенти илгари сурган ислоҳотлар барча босқичларда инсон ҳуқуқларини, умуммиллий масъулият, эркинликларни ҳимоя қилишни кўзда тутади. Улар ЕХҲТ тамойилларига мос. Фуқаролар референдум давомида қўллаши ёки рад этиши мумкин бўлган Конституцияга киритилаётган ўзгаришлар бунга яққол мисол бўла олади. Энг муҳими, ҳукуматнинг ўз вазифасини бажариши. Шунга интилиш лозим. Қарор қилиш масъулияти фуқаролар зиммасида бўлиши жуда муҳим.


“Ўзавтосаноат” АЖ ўтказган стартап-лойиҳалар танлови ғолиблари эълон қилинди\n“Ўзавтосаноат” АЖ ташкил этган UzAuto Market инновацион платформасидаги стартап-лойиҳалар танловига якун ясалди. Танловга Ўзбекистоннинг барча минтақаларидан жами 140дан зиёд ариза топширилди, улар қаторида нафақат машинасозлик тармоғи, балки тиббиёт, АКТ, маркетинг ва бошқа йўналишлардан ҳам лойиҳалар бўлди.\nЭнг яхши йигирматаликка кирган лойиҳалар тақдимоти UzAuto Market стартап-платформаси биносида ўтказилди. “Ўзавтосаноат” АЖ, Ўзбекистон Республикаси Инновацион ривожлантириш вазирлиги, Тошкент шаҳридаги Турин политехника университети ва Дастурий маҳсулотлар ва ахборот технологиялари технологик парки (IT Park) вакилларидан иборат ҳайъат баҳолари натижасига кўра, бош мукофотларни қуйидаги лойиҳалар муаллифлари қўлга киритдилар:\nI ўрин – Шоҳруҳ Ҳайдаров, Shaxcar Smart System – мобил телефон ёрдамида автомобилни овозли бошқариш тизими лойиҳаси билан.\nII ўрин – Зафар Тошпўлатов, “Сунъий интеллект ёрдамида сут безини диагностика қилиш” лойиҳаси билан.\nIII ўрин – Рамиль Рафиков, Cobalt машинаси учун Dreamdash ускуналар панели лойиҳаси билан.\nЭслатиб ўтамиз, мукофот жамғармаси 60 000 000 сўм бўлган, UzAuto Market инновацион платформасида ташкил этилган стартап-лойиҳалар танлови “Ўзавтосаноат” АЖ томонидан ташкил этилди. UzAuto Market стартап-майдончаси – бу ёшларга автомобилсозлик борасидаги янги маҳсулотларни ишлаб чиқишга оид ўз ғояларини амалга ошириш имконини берувчи Ўзбекистондаги илк ноёб лойиҳадир. Майдонча ҳам мамлакатимиздаги, ҳам чет элдаги ёшларни бирлаштириб, бугунги кунда ғоядан бизнесга сари мустақил ва ташқи инвестицияларсиз йўл топиши қийин бўлган кашфиётчиларга ёрдам беради. Стартап-платформа – бу ишлаб чиқувчилар, ишлаб чиқарувчи авлодлар ва харидорлар ўртасидаги ҳамкорликнинг янги шакли бўлиб, бевосита ўзаро алоқа асосида амалга оширилмоқда.\nMehmonlar - 25, Bir kunda - 329


Бир шоирки, қаламида акс этар ҳаёт » "Kattaqo'rgon haqiqati" газетаси\nXarita: Демонстрационный сайт » Tumanda bugun » Бир шоирки, қаламида акс этар ҳаёт\nБир шоирки, қаламида акс этар ҳаёт\n08 июнь, 2019 0 823\nҚай бир кўнгилнинг парвоз қилгиси келмайди дейсиз? Менимча ҳар бир кўнгил ҳаёлан бўлсада парвоз қилади. Сайрашни билган кўнгил булутлардан баландроқ парвоз қила олади...\nДўстмуҳаммад Дўст кўнглини булбулдай сайрата олган шоирдир. Таниқли ижодкор Ғулом Мирзо Дўстмуҳаммад Дўстга шундай таъриф беради: "У она Ватаннинг фикрли, зикрли ва шукрли муаллими, юраги оташ, қалби сайроқи шоиридир".\nКаттақўрғоннинг Жизмонсойида туғилган, ёзганлари бахшиёна оҳанглар ва самимиятга йўғрилган шеърлари билан нафақат туманимиз, республикамизда ҳам ўз овозига эга ижодкор Дўстмуҳаммад Самадов 55 ёшга тўлди.\n"Мароқандим марваридим", "Кўнгил парвози" китоблари муаллифи, республика ижодкор ўқитувчиларининг Сурхондарёдаги анжумани ғолиби, Халқ таълими аълочиси, "Каттақўр¬ғон ҳақиқати" газетаси қошида ташкил этилган "Илҳом" ижодий тўгарагининг фаол аъзоси, ўттизга яқин шеърлари қўшиққа айланган шоир акамиз Дўстмуҳаммад Дўст 55 ёшга тўлиши муносабати билан туман Маданият саройида ижодий учрашув кечаси бўлиб ўтди. Ижодий кечага жамул-жам бўлган туман аҳли, узоқ яқиндан келган меҳмонларни адабиётга, шеъриятга меҳри ўзгача туманимиз ҳокими Аъзамхон Бахрамов қизғин қутлади. Ёшларга шеърият, адабиёт оламидан сабоқ бериб фидоийлик кўрсатаётган Дўстмуҳаммад Дўст ижодига янада баркамоллик тилаб, туманда мана шундай маънавий-маърифий тадбирларни янада кўпайтириш лозимлигини таъкидлади.\nШоирни қутлаш учун келган Олий ва ўрта махсус таълим вазирлиги масъуллари, Ўзбекистон Ёзувчилар уюшмаси аъзолари, тумандаги давлат ва жамоат ташкилотлари вакиллари у кишининг ижоди ҳақида ўзларининг илиқ фикрларини билдиришди. Каттақўрғонда шеърият байрами, санъат байрами бўлди десам муболаға бўлмас. Санъаткорлар шоир сўзлари билан айтилган ашулалардан ижро этган бўлса, Каттақўрғон ижодий муҳити вакиллари Нафас Дўсанов, Муҳаммад Мурод Султон, Садоқат Ҳамраева каби ижодкорлар ўзларининг ижодларидан намуналар ўқишди. Шогирдлар устоз Дўстмуҳаммад Дўст ижодидан ёд айтишиб йиғилганларни олқишига сазовор бўлдилар.\nБир сўз билан айтганда умрининг эллик бешинчи баҳорини қаршилаётган Дўстмуҳаммад Дўстнинг ҳар бир шеъри адабиёт ихлосмандлари яхши кўриб ўқийдиган, маънавий руҳ оладиган, ватанпарварликка чорлайдиган юракка яқин шеърлар. Мана шундай ташбеҳларга бой шеърияти билан замонамизнинг эртаси бўлган болажонларимиз тафаккурида ижодга меҳр уйғотаётган, юзлаб шогирдларининг покиза қалбларида шабнамга чайилган кўнгил туғёнлари орқали дилбар шеърлар яратаётган Жизмонсойнинг эрка шоири бутун умрини, кўз нурини ёш авлод тарбиясига бағишлаб ҳамиша элда азиз инсонга айланган кунларида ҳавасдамиз. Зеро, ҳавас билан яшаган инсон иншаоллоҳ муродга етгай.\n"Илҳом" ижодий клуби иш бошлади


16:35, 07.04.2020 // 76998\nЎзбекистон мусулмонлари идораси карантинга доир фатволарни эълон қилди\nЎзбекистон мусулмонлари идораси карантинга доир фатволарни эълон қилди. Улар орасида закотни муддатидан аввал бериш, карантинга амал қилиш зарурлиги ва нархни сунъий ошириш, миш-миш тарқатиш мумкин эмаслиги кабилар бор. Қуйида уларнинг қисқача баёни келтирилди.\nОдамлар ўз жонини сақлаши лозим\nҚайд этилишича, ислом шариати ҳукмларининг мақсади бешта асосни ҳимоя қилишга қаратилган бўлиб, улар – жон, дин, насл, мол ва ақлдир. Шариатда улар «Беш зарурат» деб номланади. Яъни барча кишилар уларни асраб-авайлаши шартлиги таъкидланган. Жонни асраб-авайлаш тўғрисида кўплаб диний кўрсатмалар мавжуд.\nТурли миш-миш ва асоссиз маълумотларни тарқатиш — ҳаром\nИслом шариатида хабарларнинг тўғри ёки нотўғри эканига қатъий ишонч ҳосил қилмасдан туриб, шошма-шошарлик билан ўзгаларга тарқатишдан қайтарилган. Чунки бундай хабарлар одамлар вабога қарши курашиш учун раҳбарларнинг атрофида жамланиб, жипслашиш зарур бўлган бир пайтда уларда хавотир, иккиланиш ва саросима кабиларни келтириб чиқаради.\nМавзуга доир: АОКА блогерлар ва ОАВни коронавирус ҳақида тасдиқланмаган хабарлар тарқатмасликка чақирди\nВабо тарқалганда нархларни сунъий равишда ошириш — ҳаром\nҚайд этилишича, озиқ-овқат ва шунга ўхшаш нарсаларни сотиб олиб, уни то нархлар қимматлагунга қадар бозорга чиқармай ушлаб туриш (иҳтикор) шаръан ҳаромдир. Ислом дини жамиятга зарар бўладиган ҳар қандай монополистик хатти-ҳаракатни ҳукумат томонидан тўхтатилишини ёқлайди. Шунингдек, бундай пайтда ҳукуматнинг нарх қўйишда ҳаддан ошганларни тартибга солиши дин талабига мувофиқдир. Чунки бундай ҳолатда кўпчилик одамларнинг манфаатлари ётади.\nВабо тарқалган даврда одамларни янада қийинчиликка дучор қилиш, айниқса, одамларни кундалик озуқаларини ва тиббиёт воситаларини қимматлаштириш оддий ҳолдаги иҳтикордан кўра гуноҳи қаттиқроқ ва оғирроқ эканлиги таъкидланган.\nМавзуга доир: Ўзбекистонда карантин даврида бозорлардаги нарх-наво қандай?\nПандемияда чиқарилган тартиб-қоида ва қарорларга амал қилиш вожиб\nКасаллик қайси юртда кенг тарқалса, карантин вожиб бўлади. Бундай пайтда ишлар соҳа мутахассислари ва шифокорларга боғлиқ бўлиб, барчага расмий идоралар томонидан чиқарилган қонун-қоида ва чора-тадбирларга амал қилиш лозимлиги айтилган. Таъкидланишича, биринчи навбатда касалликни кенг тарқалишининг олдини олиш мақсадида ҳукумат томонидан жорий қилинган карантинга амал қилиш зарур.\n«Ҳар қандай юқумли касалликка чалинган киши касаллигини бошқаларга ҳам юқтириб, соғлом инсонларга зарар етишига сабабчи бўлиб, натижада ўзи гуноҳкор бўлмаслиги учун ўзини нохуш сезган вақтида зудлик билан шифокорга мурожаат қилиши лозим», — дейилади мақолада.\nЖума намози ва жамоат намозларига қатнашиш исломнинг шиорларидан ҳисобланса-да, инсонлар манфаатини юзага келтириш ҳамда улардан зарарни даф қилиш – Пайғамбарларнинг юборилишидан кўзланган олий ҳикматдир. Пайғамбарлар олиб келган аҳкомлар ўрни келганда инсон манфаатлари ислом шиорларидан устун туришини таъкидлайди. Жума намози фарз, жамоат бўлим намозларни адо этиш суннат бўлса, лекин уларни адо этиш билан зарар келиб чиқса, ана шу зарарнинг хавфи устун кўрилади ва инсонларни масжидларда тўпланишдан қайтарилади.\nСоҳа мутахассисларининг масжидда ёки бошқа жойларда одамларни бир жойда тўпланиши хатарли экани, вируснинг кенг тарқалиб кетишига сабаб бўлиши ҳақида тавсияларига биноан давлат мутасаддилари одамларнинг тўпланишига чек қўйиш ҳақида қарор қабул қилса, барча ушбу қарорга амал қилиши, гарчи жума ва жамоат намозларига бўлса ҳам хавф бартараф бўлгунига қадар тўпланишдан сақланиши лозим бўлади.\nШунга кўра Ўзбекистон мусулмонлари идораси Уламолар кенгаши карантин даврида то вазият барқарорлашгунга қадар жамоат намозларини вақтинча масжидларда ўқимаслик ҳақида чиқарилган фатво талабларига қарши хатти-ҳаракатларни амалга оширмаслик керак, деб айтмоқда.\nЗакотни муддатидан аввал бериш\nТаъкидланишича, ислом барча кўриниш ва шаклларда ижтимоий бирдамлик тамойилини қўллаб-қувватлайди. Агар уни одатдаги пайтларда қўллаб-қувватласа, у хавфсизликка эришгунга қадар ҳамкорлик ва ҳамжиҳатликка муҳтож бўлган инқироз, пандемия, фавқулодда ва оғир вазиятларда уни фарз қилади.\n«Қолаверса, меҳр-мурувватнинг энг кўзга кўринган шакллари бу – эпидемиянинг тарқалишидан азият чекканларга, бева аёлларга, муҳтожларга ғамхўрлик кўрсатиш каби хайрли ишлардир.\nШунингдек, сурункали хасталар ҳамда муҳтож бўлган нарсаларига эриша олмайдиган кексаларга хайрия маблағлари, хайр-эҳсон ёки закот маблағларидан ёрдам бериш лозим», — дейилади Мусулмонлар идораси берган маълумотда.\nМавзуга доир: Ўзбекистонда 1 апрелдан бошлаб якка тартибдаги хайрия акциялари вақтинча тўхтатилади\nАйни пайтда Ўзбекистонда коронавирусга чалинганлар сони 504 кишига етди\n13:50 Кеча // 93788\n21:17, 15.01.2022 // 87806\n22:10, 15.01.2022 // 76211\n19:35 Кеча // 72915\n14:09 Кеча // 67559


21:50 / 24.03.2017 2967 pdf Ўқиш режими + -\nМана, милодий сана бўйича апрель ойи ҳам яқинлашиб келяпти. Одатда ҳар бир йилнинг, ҳар бир ойнинг бошланишида оммавий ахборот воситаларида, айниқса, интернет саҳифаларида мазкур йил, ой ва кунларга хос бўлган хабарлар, қизиқарли маълумотлар ёки нишонланадиган байрамлар ҳақида мақолалар берилади. Жумладан, апрель ойи яқинлашаётгани сабабли интернет саҳифаларида ҳам 1 апрел кунига тегишли баъзи маълумотлар берила бошланди. Бу маълумотлар янгиликка ўч бўлган ҳар қандай одамнинг эътиборини ўзига тортмай қўймайди. Шу жумладан менинг ҳам этиборимни тортди. Натижада 1-апрелга тегишли маълумотларни турли интернет саҳифаларидан қидириб, топиб ўқиб кўрдим. Бу маълумотларнинг савияси ҳар хил. Баъзилари илмий маълумотларга асосланган, баъзиларини эса оддий ҳаваскорлар ёзган. Яна баъзилари олди-қочди, сафсата гаплар. Лекин энг асосийси, мазкур маълумотларнинг ҳеч бирида 1 апрель куни ҳақида инсонийлик, маънавият, илм-маърифат, ахлоқ-одоб, дину диёнатга мос келадиган бирорта ижобий тушунча йўқ. Балки барчаси бошидан охиригача байрам баҳона қандайдир кўнгилҳушлик билан шуғулланиш. Демак уларнинг мақсадлари битта – у ҳам бўлса, ҳар қандай йўл ва услуб билан кимнидир алдаш, кулдириш, мазах қилиш, масхаралаш, ташвишга қўйиш, қўрқитиш, чўчитиш, асабини бузишдир. Буларнинг натижасида қандайдир фожиалар келиб чиқиши ҳам мумкин, аммо улар бунга этибор бермайдилар. Балки 1 апрел ҳазил куни деган баҳона билан ўзларининг кирдикорликларини яширадилар.\n1 апрель кунини байрам сифатида нишонлашнинг тарихи, келиб чиқиши ҳақидаги маълумотлар ҳам турли туман. Бирида «оммавий қирғин, бир дин вакилларини қатлиом қилиш куни» дейилган бўлса, бошқасида Европадаги баъзи императорларнинг кўр-кўрона қилган ишлари ва тадбирларини яшириш мақсадида 1 апрелга асос солинганлиги ва бу милодий 16 асрдан бошланганлиги айтилади.\n«Ҳозир Европада нишонланаётган биринчи апрель куни одамларнинг бир-бирини алдашидан бошланган»\nМазкур иқтибослардан кўриниб турибдики, бу куннинг қандайдир ном билан аталиши ёки байрам қилинишида ҳеч қандай хайрият йўқ. Чунки бу кунда шариатимизда ман этилган бир қанча маънавий ва моддий жиноятлар содир этилади, аммо мазкур жиноятлар ҳазил, кулги ниқоби остида амалга оширилади. Шунинг учун ҳам мазкур жиноятларни содир этаётганлар ҳам, бундан жабр кўраётганлар ҳам гўёки бир-биридан хафа бўлмайди. Лекин инсон гуноҳкор бўлиши учун бировни хафа қилиши шарт эмас, балки шариат гуноҳ деб баҳолаган ишни қилишнинг ўзи кифоя қилади. Келинг, мазкур қўштирноқ ичидаги «байрам» кунида қандай гуноҳлар содир этилишини ўрганиб чиқайлик.\n«Ёлғонни фақат Аллоҳнинг оятларига иймон келтирмайдиганлар-гина тўқирлар. Ана ўшалар – ёлғончилардир» (Наҳл сураси, 105-оят).\nҲакимлардан бири шундай дейди: «Мазах аслида сўкиш, аммо эгасини кулдиради, холос».\nИброҳим Нахаъий: «Мазах – тентаклик ва кибрдир», деган.\n«Мунсурул ҳикам»да: «Олов ўтинни еганидек, мазах ҳам ҳайбатни ейди», дейилган.\nХулоса қилиб айтадиган бўлсак, устига асал суртилган заҳарга ўхшаш бу «байрам»да тилга тегишли бўлган барча жиноятлар содир этилади ва бу оддий ҳол деб қабул қилинади. Юқорида уларнинг ҳаммасини бирма-бир келтирмадик, ақл эгаларига эслатма ва огоҳлантириш бўлсин дея бир неча мисоллар келтирдик, холос.\nКимлардир мазкур фикрларга қарши бўлиши ҳам мумкин. Халқимизда «Тарки одат амри маҳол» деган нақл бор. Кимлардир кундалик ҳаётини мазкур иллатларсиз тасаввур қила олмайдиган даражага бориб қолган бўлса, унинг учун бу оддий ҳолатдир. Бундайларга мақсадимиз янада тушунарлироқ бўлиши учун 1 апрель кунида бўладиган баъзи бир ҳазиллардан мисол келтирамиз.\nБир неча улфатлар чойхонага тўпланиб, тўкин дастурхон атрофида маишат қилишибди. Зиёфат охирига етиб, ҳамма уй-уйига кетиш учун чойхонадан чиқиб, уловининг олдига келибди. Улардан бири не кўз билан кўрсинки, улови қўйган жойида йўқ экан. Унинг хурсандчилигидан асар ҳам қолмабди. Ранглари оқариб, тили калимага келмай қолибди. Нима қилишини билмай турса, жонажон улфатлари унга ҳамдарддек атрофида тизилишиб тураверишибди. Ҳамма ҳайрон. Жабрдийда одамнинг асаблари бузилиб, мазаси қочиб қолибди. Вазият борган сари чигаллаша бошлабди. Бирор жиддий фожиа бўлиб қолишидан қўрққан улфатлар шундагина дўстини хотиржамликка чақириб, уловини нариги маҳалладаги бир кўчага яшириб қўйганини айтиб, «Бу 1 апрель ҳазили эди» деб, унинг устидан мириқиб кулишибди.\nБошқа бир улфатлар янада бошқачароқ ҳазил ўйлаб топишибди. Улфатлардан бирининг аёлига телефон қилиб, унинг эри жазмани билан фалон жойда кайф-сафо қилаётгани тўғрисида ёлғондан хабар берди. Рашк ўтида куйган аёлнинг кўзига ҳеч нарса кўринмай, айтилган манзилга бир аҳволда етиб келибди. У ердаги манзара қандай бўлганини тасаввур қилаверинг.\nБу кунни алоҳида кутиб олиб, нишонлаётганлар ва ундаги ярамас қилиқларни бошқаларга ҳам тарқатаётганлар, уларга кўр-кўрона тақлид қилиб, эргашаётганларни ким дейиш мумкин?\nТўғри, йил-ўн икки ой ичида қанчадан-қанча байрамлар бор. Оддийгина касбий байрам бўлмиш Устоз ва мураббийлар куни, Ватан ҳимоячилари куни, Тиббиёт ходимлари куни ва ҳоказо байрамлар борки, буларни нишонлаш, ўша кунни байрам қилаётган соҳа мутахассисларини табриклаш, турли ҳадя ва мукофотлар билан тақдирлаш манфаатли ва гўзал тадбирлардан ҳисобланади. Энди тасаввур қилинг, дунё шундоқ ҳам ёлғон, алдов, фириб, ғийбат, туҳмат, бўҳтон, мазах, фаҳшга тўлиб ётган бўлса-ю, яна алоҳида бир кунни «алдов куни» деб нишонланса...\nАслида бирор кунни «Умуман ёлғон ишлатилмайдиган кун» деб нишонласа тўғри бўлмасмиди? Ўзи шундоқ ҳам ҳеч бир кунимиз ёлғонсиз ўтмайдиган бўлиб қолди-ку!\nЯна бир таклиф: 1 апрелни алдов ва ҳазил куни деб нишонлагандан кўра «Гиёҳвандликка қарши кураш куни» ёки «ОИТСга қарши кураш куни» сингари «Ёлғонга қарши кураш куни» деб эълон қилсак бўлмайдими?\n11:49 / 24.03.2014 1369\n11:50 / 24.03.2014 1406\n1387 05:00 / 03.03.2017\n1345 20:38 / 22.04.2017\n2811 20:46 / 22.04.2017\n4978 17:38 / 25.05.2017


Япония ва Жанубий Корея раҳбарияти икки йилдан бери биринчи марта учрашув ўтказади\n10:30 / 30.06.2015\nЯпония бош вазири Синдзо Абэ ва Жанубий Корея президенти Пак Кин Хе ўртасидаги учрашув шу йилнинг сентябрь ойида ўтказилиши кутилмоқда. Бу икки давлат раҳбарларининг 2013 йилдан буён биринчи икки томонлама учрашуви бўлади.\nКиодо агентлиги бу маълумотни Япония ташқи ишлар вазири Синсукэ Сугияманинг қуйидаги сўзларига таянган ҳолда берди: “Кузда Япония, ХХР ва Корея Республикаси ўртасида уч томонлама учрашув ўтказилса, биз бундан фойдаланиб япон-корейс саммитини ҳам ўтказишимиз мумкин”.\nИкки давлат ўртасидаги муносабатлар ривожига тўсқинлик қилиб турган масалалар Иккинчи Жаҳон уруши йиллари Япониянинг Кореяни босиб олгани билан боғлиқдир. Айниқса, ўша йилларда Япония томонидан корейс аёлларининг фоҳишаликка мажбур қилингани ҳамда Япон денгизи ғарбидаги Токто (Такэсима) ороли билан боғлиқ ҳудудий баҳслар кескин муҳокамаларга сабаб бўлади.


Австралия бош вазири: Кейинги жаҳон чемпионатда Австралия ўз кучини кўрсатади\n27 июнь, 2018, 14:06\nАвстралия бош вазири Малколм Тернбулл терма жамоанинг Россияда бўлиб ўтаётган ЖЧ-2018даги иштироки ҳақида ўз фикрини билдирди.\nАйтиб ўтиш жоизки, яшил қитъа аъзолари "С" гуруҳидан жой олгандилар ва гуруҳ босқичи ўйинлари натижаларига кўра, Дания, Перу ҳамда Франция терма жамоалари орасида охирги ўринни қўлга киритиб ўз уйларига йўл олишди.\n- Ушбу мундиалда бизнинг юришимиз ўз ниҳоясига етди, ўйинчилар ғалаба учун бор кучлари билан курашишди. Аммо уларга омад етишмади деб ўйлайман.\nИшончим комилки, мундиал давомида ҳар бир австралиялик уларни қўллаб-қувватлади ва биз терма жамоа билан ғурурланамиз! Кейинги жаҳон чемпионатда Австралия ўз кучини кўрсатади, - дея Тернбуллнинг сўзларидан иқтибос келтиради ТАСС


TIB.UZ / Тик ўсувчи ғозпанжа (Лапчатка прямостоячая) - TIB.UZ\nТик ўсувчи ғозпанжа (Лапчатка прямостоячая)\nTIB.UZ Яшил дорихона Тик ўсувчи ғозпанжа (Лапчатка прямостоячая)\nБўйи 15-50 см.га етадиган кўп йиллик ўт ўсимлик. Илдизпояси калта, йўғон ва кўп бошли бўлиб, ер остида горизонтал жойлашган. Пояси кўтарилувчи ёки тик ўсувчи, тукли, юқори қисми шохланган. Май ойидан бошлаб августгача гуллайди. Даво мақсадида ўсимликнинг ўти ва илдиз-пояси ишлатилади.\nЕр устки қисми гуллаш вақтида, илдизпояси эса сентябр-октябрда, уруғи етилиш вақтида олинади. Ўти очиқ ҳавода юпқа қилиб ёзилиб қуритилади. Ўсимликнинг илдизпояси кузда (сентябр-октябр ойларида) ёки баҳорда (апрел-май) ковлаш олинади. Сўнгра майда илдизларини ва поясини қирқиб ташлаб, сув билан ювилади. Тупроқдан тозаланади ва очиқ ерда қуритилади.\nЎтни сақлаш муддати 2 йил, илдизпояники эса 5 йил.\nЎсимлик таркибида 15-30 фоиз ошловчи моддалар, флавоноидлар, эллаг кислота, аскорбин кислота, эфир мойи, органик ва ёғли кислоталар, смолалар, крахмал ва бошқа моддалар бор. Илдизпоясида крахмал ва оқсил кўп. Ўсимликнинг илдизпояси меъда-ичак касалликларида ишлатиладиган чой йиғмалар таркибига киради.\nБуриштирувчи ва антисептик дори сифатида оғизнинг шиллиқ қаватлари яллиғланиши (стоматит, гингивит), тиш оғриғи ва ангинада оғиз чайиш учун ҳамда меъда-ичак касалликларини (энтерит, энтероколит, диспепсия) даволашда ишлатилади. Бундан ташқари, илдизпоя препаратлари чилла яра (экзема) ва бошқа тери касалликларини ҳам терининг куйган жойларини даволашда қўлланилади. Шунингдек, томир тортишишига қарши ва оғриқ қолдирувчи хусусиятга эга. Сийдик, сафро ва меъда шираси ажралишини кучайтиради. Қабзиятнинг олдини олади.\nГинекологияда ўсимлик препаратлари бачадон оғриганда ва ҳайз касалликларида тавсия этилади. Ошқозон оғриғи, ичак санчиғи билан кечувчи ич кетишини бартараф этади.


тинчлик / Теглар бўйича қидирув / Fikr.uz\nТинчлик – халқ фаровонлигининг асосидир\n27 сентябр 2017, 21:04\nХалқаро тинчлик куни\nЖамият 22 сентябр 2017, 09:08\n2017 йил 20 сенябрь куни катта мажлислар залида Тошкент архитектура қурилиш институтининг “Бино ва иншоотлар қурилиши” факультетида “Тинчлик – халқ фаровонлигининг асосидир” мавзусида маънавий-маърифий тадбир бўлиб ўтди. Тадбир 21 сентябрь — “Халқаро тинчлик куни”га бағишланди. Қайд этиш лозимки, бу\nАждодларим – фахрим, оилам - бахтим менинг\nИлм-фан 5 июн 2017, 14:12\n( 15 май – “Халқаро оила кунига” бағишланган тадбир)\nБу ёруғ дунёда ҳаёт бор экан, оила бор. Оила бор экан, фарзанд деб аталмиш бебаҳо неъмат бор. Фарзанд бор экан, одамзот ҳамиша эзгу орзу ва интилишлар билан яшайди.\n2017 йилнинг 15 май кунида Бухоро муҳандислик – технология институтининг Маданият саройида “15 май – Халқаро оила кунига” бағишланган “АЖДОДЛАРИМ – ФАХРИМ, ОИЛАМ — БАХТИМ МЕНИНГ” мавзусида маънавий — маърифий тадбир ўтказилди.Мазкур тадбир Бухоро Вилоят хотин–қизлар қўмитаси, Вилоят «Оила» илмий — амалий маркази, БухМТИ Маънавият ва маърифат бўлими, Кимёвий технология факультети ва Ижтимоий\nБу муқаддас заминда азиздир инсон\nЖамият 18 апрел 2017, 15:19\nМустақиллик йилларида юртимизда барча соҳаларда фуқароларимизнинг фаровон ҳаёт кечиришларига жиддий эътибор қаратилмоқда. Олиб борилаётган бунёдкорлик ва яратувчанлик ишларини кўриб кишининг кўзи қувонади. Мамлакатимизда ҳар томонлама соғлом ва баркамол авлодни вояга етказиш, ёшларимизни миллий ва умуминсоний қадриятлар уйғунлиги руҳида тарбиялаш\n"Milliy tiklanish" demokratik partiyasi Olmazor tuman kengashi\nҚонунчилик 11 июл 2016, 11:34\nЎзбекистон “Миллий тикланиш” демократик партияси Олмазор туман Кенгаши «Ёшлар қаноти» ташаббуси билан “Тинчлик ва осойишталик – барча ютуқларимиз асоси” мавзусида давра суҳбати ўтказилди.\nЎзМТДП Олмазор туман\nЖамият 10 май 2016, 17:56\nТинчлик ва хотиржамлик омили\nҚонунчилик 25 ноябр 2015, 15:25\nҲар тонг осуда туннинг ҳаловатли уйқусидан уйғонамиз. Неъматлар билан тўла дастурхон атрофида яқинларимиз билан ўтириб, таомланамиз. Сўнг дуога қўл очамиз, ўқишга, ишга отланамииз. Йўл-йўлакай атрофга кўз югуртирамиз: обод кўчалар, кундан-кунга чирой очаётган маҳаллалар, янги бунёд этилаётган замонавий кўркам бинолар… Беихтиёр дилдан шукроналик ҳисси ўтади: “Шундай ёруғ кунларга етказганингга шукр, тинч ва мусаффо осмонимизга асло кўз тегмасин!”\nТаассуфки, ана шу осуда ҳаётни кўра олмайдиган, тинчлигимизга путур етказишни истаб, бу йўлда динимизни ниқоб қилиб олаётган ёвуз кучлар бор. Улар ўн тўрт асрдан буён эътиқодида мустаҳкам бўлган халқни нотўғри йўлга бошлаш ҳаракатида. Табиийки, бу иш самарасиз кечади.\nБизга тинчлик керак, бизга омонлик керак\nҚонунчилик 29 август 2015, 11:34\n“Айрим жойларда қон тўкилаётгани, низо ва адоватлар авж олаётгани, фашизм деган бало яна бош кўтараётгани, миллатчилик, шовинизм каби хавфли офатлар майдонга чиқаётгани, бир сўз билан айтганда, вазият тобора кескинлашиб, хавф-хатарлар ортиб бораётгани барчамизни ташвишга солмасдан қўймайди”.\n“Суриядаги уруш қурбони бўлган ёш боланинг ҳаётини сақлаб қолиш учун шифокорлар қанча уринмасин, барча ҳаракатлар беҳуда кетди. Эндигина уч ёшга кирган норасида жон таслим қилиш чоғида, кўз ёшлари юзини ювиб: “Ҳаммасини Аллоҳимга айтиб бераман!” дея ҳаётдан кўз юмди. Ушбу хабар интернетда тарқалиб, кишилар қалбини ларзага солди ва кўпчиликни мушоҳада қилишга ундади.\nҲар доим ушбу воқеа ҳақида ўйлаганимда, дунёнинг турли минтақаларида бўлаётган тўс-тўполонларни фикр қилиб, такрор ва такрор юртимиздаги тинчлик учун шукр қиламан.\nКўринмас қўлнинг қилмишлари\nҚонунчилик 28 август 2015, 15:10\nХХI аср. Ҳали унинг бошланганига кўп йил бўлгани йўқ. Бошқачароқ айтсак, янги аср эндигина бир ўспириннинг тенгдоши бўлди. Бироқ мана шу қисқа вақт давомида бу кўҳна дунё кўплаб иқтисодий ва ижтимоий ўзгаришлар, тараққиёт, бўҳронлар ва таназзулга гувоҳ бўлди.\nГлобаллашув жараёни деб ном олган бу катта тегирмондан қандай омон чиқиш мумкин? Атрофимизда тарқатилаётган ахборотлардан тўғри истифода этиш учун нима қилиш керак.\nҚонунчилик 28 август 2015, 14:16\nАллоҳ таолога чексиз шукроналар бўлсинким, диёримизнинг истиқлолга эришиши ва жамиятимизда рўй берган ижобий ўзгаришлар мамлакатимиз мусулмонлари ҳаётида ҳам улкан бурилишларга сабаб бўлди ҳамда ислом дини равнақи учун янги имкониятлар очилди. Республикамизнинг Асосий Қонуни – Конституциямизда юртимизда истиқомат қилаётган фуқароларнинг виждон эркинликлари кафолатлаб қўйилди. Халқимиз учун берилган шундай улуғ неъматлар ҳақида сўз юритиш ва уларни ёдга олиш айни лозим ишлардандир. Зотан, Аллоҳ таоло Қуръони каримда: “Раббингизнинг (Сизга ато этган барча) неъмати ҳақида эса (одамларга) сўзланг!” (Зуҳо сураси, 11-оят), — деб марҳамат қилган.\nТинчлик ва осойишталик учун курашмоқ керак\nИлм-фан 13 май 2015, 17:51\n2015 йил 13 май куни Тошкент ирригация ва мелиорация институти Бухоро филиалида «Тинчлик ва осойишталик учун курашмоқ керак» мавзусида тадбир бўлиб ўтди. Унда Маънавият ва маърифат ишларибўйича директор ўринбосари Б.Каримов Маънавият ва маърифат бўлими бошлиғи Ў.Қурбонова, Гидромелиорация факултети декан ўринбосари З.Қорёғдиев, Ижтимоий-гуманитар фанлар, тиллар ва жисмоний тарбия кафедраси мудири А.Ғафуров, профессор-ўқитувчилар ва талаба-ёшлар иштирок этишди.\nҲозирги мана шу тинч ва осуда ҳаёт, мусаффо осмон, фарзандларнинг беғубор кулгиси, ота-оналаримизнинг шукронавор ҳаёт кечиришлари диёримиздаги барқарорлик туфайлидир. Тинчлик қарор топган заминда хотиржамлик ва фаровонлик ҳукм суради. Мамлакатда хавфсизлик ва барқарорликни таъминлаш, осуда ҳаётни асраш барча фуқароларнинг асосий бурчларидан биридир. Тадбирда ана шу хусусда фикр юритилди.\nЖумладан, А.Ғафуров мавзу юзасидан мулоҳазаларини баён этар экан, қуйидаги фикрларга алоҳида урғу бериб ўтди: “Агар бугун дунёда содир бўлаётган воқеа ва ҳодисаларга назар ташлайдиган бўлсак, тинчлик-хотиржамлик, юрт хавфсизлигини таъминлаш борган сари ҳамма нарсадан ҳам муҳим ва асосий вазифа экани аён бўлади. Давлатимиз раҳбари мустақиллигимизнинг дастлабки кунлариданоқ “Тинчлик ва хотиржамликни сақлаш – энг асосий вазифамиз эканлигини”, “Тинчлик учун курашмоқ керак”лигини бизларга қайта-қайта уқтириб, огоҳликка чақириб келганларининг маъноси, мазмуни бугун тобора кўзимизга яққолроқ кўринмоқда.\nБир неча йилдан буён айрим араб мамлакатларида, ҳозирги пайтда Украина ва Яқин Шарқда энг замонавий қуролларни ишлатган ҳолда бўлаётган қирғинбарот урушлар, минг-минглаб бегуноҳ одамларнинг қони тўкилиб, ҳаётдан кўз юмаётгани, қандайдир махфий, ёвуз кучлар орқали дунёда янги-янги уруш ўчоқлари пайдо қилинаётганлиги бизларни ҳар нафасда ниҳоятда ҳушёр бўлишга ундайди. Телеэкранлар орқали кўриб турибмиз, дунёнинг турли минтақаларида қарама-қарши кучлар бир-бирининг устига бомбаларни ёғдираяпти. Бунинг оқибатида тинч яшаб турган минглаб одамлар, аёллар ва болалар, кексалар жабр кўриб, бегуноҳ одамлар қурбон бўлмоқда. Тинч аҳолининг хонадонлари вайронага айланяпти.\nУруш ва нотинчлик ҳукм сураётган мамлакатларда одамларнинг эртанги кунга ишончи сўниб, эртага нима бўлишини, фарзандлари қандай аҳволга тушишини билмай, бошини чангаллаганча қайғуга ботяпти, ёруғ оламдан хафа бўлиб, ғам-ғуссаси ортяпти. Минг шукурки, Президентимизнинг узоқни кўзлаган, оқилона сиёсатлари туфайли бу бало-қазолардан холи яшаяпмиз. Юртбошимизнинг кўрсатган йўл-йўриқларига амал қилиб, меҳнаткаш халқимиз билан биргаликда кунни кун, тунни тун демай сидқидилдан қилаётган меҳнатимиз ҳисобидан мамлакатимиз йил сайин иқтисодий жиҳатдан бақувват бўлиб, обод ва фаровон бўлиб бормоқда”.\n“— Айрим давлатларда бўлаётган қонли тўқнашувлар тинчликнинг қадри нечоғлик баландлигини янада теранроқ англатади. Ота-боболари туғилиб ўсган, фарзандларининг киндик қони тўкилган тарихий шаҳарларни бировнинг ноғорасига ўйнаб, вайронага айлантираётган бузғунчилар ўз қилмишлари эртага қимматга тушишини бугун ўйлаб кўрмаяптилар. Ҳа, биз тинчлик тарафдоримиз! Ер юзининг бирор кичик нуқтасида ҳам нотинчлик бўлишини истамаймиз. Дунё болалари она алласини тинглаб ухлашини, она алласи билан мусаффо тонгларни қарши олишини истаймиз. Зеро, тинчлик бор жойда файзу барака бор. Тинчлик бор жойда тўю тантаналарга ўрин бор” – дея ўз мулоҳазаларини билдирди талаба-ёшлар номидан сўзга чиққан И.Фозилов\nТадбир якунида мавзуга оид “Тинчлик учун курашмоқ керак” ҳужжатли фильми намойишидан сўнг мавзу юзасидан очиқ мулоқот, баҳс-мунозара бўлиб ўтди.\nТОМЧИЛАРДА ТИНЧЛИК ЖИЛОСИ\nИлм-фан 12 май 2015, 10:12\n1 май – “Фавворалар куни” муносабати билан Тошкент ирригация ва мелиорация институти Бухоро филиалида вилоят Маънавият ва маърифат Кенгаши билан ҳамкорликда “Томчиларда тинчлик жилоси” мавзусида маънавий-маърифий тадбир бўлиб ўтди.\nИнститут ҳовлисидаги фаввора атрофида профессор-ўқитувчилар, талаба-ёшлар ва меҳмонлар ҳамда карнай-сурнай наволари, Маданият ва спорт ишлари бошқармаси Бухоро тумани “Лола” ашула ва рақс ансамбили хонандалари, вилоят Қўғирчоқ театри актёрлари жамоаси иштироки тадбирга байрамона шукуҳ бағишлади.\nТадбирда филиал директори Р.Мусурманов, Маънавият ва маърифат ишлари бўйича директор ўринбосари Б.Каримов, вилоят Ёзувчилар уюшмаси раиси, “Бухоро мавжлари” маънавий-маърифий журнали бош муҳаррири,шоир Тошпўлат Аҳмад, филиал доценти А.Ҳасанов, Ижтимоий-гуманитар фанлар, тиллар ва жисмоний тарбия кафедраси мудири А.Ғафуровлар байрамнингтарихи ва мазмун-моҳияти, бугунги кундаги аҳамиятихусусида сўз юритдилар.\nБу байрам чинакам ёшлар байрами, миллий қадриятларимиз, она юртимизнинг бой тарихи ва мустақиллигимиз ютуқларини қадрлайдиган, Ватанимиз ва халқимизни чин дилдан севадиган баркамол авлодни тарбиялаш, жамиятда ўзаро ҳурмат ва ишонч руҳини, тинчлик тотувликни мустаҳкамлаш, ёшларнинг бўш вақтини мазмунли ўтказишга хизмат қилади. Фавворалар нафақат тинч ва осойишта ҳаётимиз, балки мамлакатимизда амалга оширилаётган кенг кўламли бунёдкорлик ишларининг ёрқин ифодаси сифатида халқимизнинг кўп асрлик тарихини ўзида мужассам этган. Шарқда XIV-XV асрларда ҳам фавворалар урф бўлган. Соҳибқирон Амир Темурнинг Самарқанддаги Дилкушо боғида бўлган испан элчиси Руи Гонсалес де Клавихо ҳайрат билан шундай ёзган эди: “Подшоҳ саройида суви тепага отилиб турувчи фаввора бўлиб, унда қизил олмалар қалқиб турарди...”. археологик қазиш ишлари пайтида бундай иншоотлар Шаҳрисабздаги Оқсарой, Бухородаги Ситораи Моҳи Хосса мажмуаси ва бошқа тарихий иншоотларда ҳам топилган. Буларнинг барчаси аждодларимизнинг юксак бунёдкорлик маҳорати ва яратувчанлик салоҳиятидан далолат беради”,деб таъкидладивилоят Ёзувчилар уюшмаси раиси, шоир Тошпўлат Аҳмад.\nТадбир давомида филиалнинг жамоат ишларида фаол,иқтидорли талабалари филиал маъмурияти томонидан эсдалик совғалари билан тақдирландилар.\nТадбирга ташриф буюрган қўшиқчи ва санъаткорларнинг ҳар бир чиқишлари талаба-ёшларга кўтаринки руҳ ва байрам кайфиятини бахш этди.\n13 январ 2015, 12:41\n«Ўзбекистон Республикасини ҳимоя қилиш Ўзбекистон Республикасида яшаётган ҳар бир фуқаронинг бурчидир»\n(Ўзбекистон Конституциясининг 52-моддаси)\nҲар қандай давлатнинг эркини биринчи навбатда унинг ўз армияси ҳимоя қилиши керак. Шу боис Ўзбекистон мамлакати Мустақиллигининг дастлабки кунларида — 1991 йил 6 сентябрда Ўзбекистон Мудофаа ишлари вазирлиги ташкил этилди. 1992 йил 14 январь куни эса мамлакатимиз ҳудудидаги барча ҳарбий қисм ва бўлинмаларни Ўзбекистон юрисдикциясига ўтказиш тўғрисида қарор қабул қилинди. Ана шу кун Ўзбекистон Қуролли Кучлари ташкил топган кун бўлиб қолди ва ҳар йили шу кунни Ватан ҳимоячилари куни сифатида байрам қиламиз. Ўзбекистон Мудофаа вазирлиги ҳамда Ўзбекистон Қуролли Кучлари таъсис этилишининг асосий мақсади мудофаадир!\nАтрофимизга назар ташласак, кўпгина ривожланган мамлакатларда иқтисодий инқирознинг салбий таъсирлари тобора кучайиб бораётганини кузатамиз. Инсоният ҳаётига хавф солувчи халқаро терроризм, наркобизнес, турли оммавий таҳдид ва қуролли тўқнашувларнинг мавжудлиги бизни янада ҳушёрликка, ўз Ватанимизнинг ишончли ва кафолатли таянчи бўлишга ундайди. Мамлакат чегарасини ҳар қандай хавф-хатардан ҳимоя қилиш учун аввало ички мудофаа хизматини мустаҳкамлаш, миллий армиямиз ҳарбий тайёргарлик салоҳиятини ошириш талаб қилинади.\nОЛОВ БИЛАН ЎЙНАШГАНЛАР ёхуд тинчлик - олий неъмат\nБизнес ва карьера 17 октябр 2014, 17:04\nТошкент давлат иқтисодиёт университетида 2014 йилнинг 10-18 октябрь кунлари “Олов билан ўйнашганлар” ҳужжатли фильми намойиши ташкил этилди.\nAmonov Azizbek Amonjonovich\nТИНЧЛИК – ОЛИЙ НЕЪМАТ!\nБизнес ва карьера 2 июн 2014, 12:31\n2014 йил 29 май соат 18:00дан 19:20га қадар университет 2-сонли талабалар турар жойидаги “Маънавият ва маърифат” хонасида “Ўзбек миллий театрининг 100 йиллиги ва “Тинчлик олий неъмат” мавзуларида Муқимий номидаги мусиқали драмма театри актёри Саша Бекжонов ва актриса Мехринисо Бекжоновалар ташриф буюришди.\nАфғонистонда тинчликни таъминлаш минтақадаги барқарорликнинг муҳим шарти\nИлм-фан 5 феврал 2014, 13:33\nАфғонистон бир неча йилдан буён минтақа учун беқарорлик манбаи бўлиб қолмоқда. Бу давлатда тинчликни таъминлаш Ўзбекистон томони учун ҳам энг муҳим муаммолардан биридир. Сабаби Афғонистон минтақадаги барқарорликни тамомила ўрнатилишида ва соғлом интеграцияни фаоллашуви ҳамда жануб йўналишида очиқ денгизга чиқиш имкониятини беради. Шу боис Президентимиз И.Каримов Афғонистондаги тинчлик ва барқарорликни ўрнини шундай изоҳлаган эди:\n“Ўзбекистон, Марказий Осиёдаги бошқа давлатлар Афғонистонда тезроқ тинчлик ўрнатилишини хоҳлайдилар. Тинчлик бўлса, автомобиль йўллари, темир йўллар қуриб, биз бу мамлакат орқали Ҳинд океанига чиқишимиз мумкин. Мен шу гапни яна такрорламоқчиман: Ҳинд океанига чиқиш Ўзбекистон учун муаммолар муаммосидир! Бир фараз қилинг-а: тўрт томонимизга йўл очилди. Темирйўл билан Шимолга чиқдик, Ғарбга чиқдик, Жанубга ҳам чиқдик. Юкларимизни Ҳинд портларидан денгиз, океанлар орқали хоҳлаган томонга ташиб ўзимизга керакли нарсаларни Ўзбекистонга олиб келдик… У ёғи Япония… Индонезия… Малайзия… Буёқда мусулмон давлатлари, Арабистон дегандай… Орзуга айб йўқ. Худога шукрки, кўп мақсадларга эришяпмиз. Агар шу мақсадимизга ҳам эришсак, билмадим… шахсан менинг ҳеч армоним қолмасди. Нега деганда, бу йўл нафақат иқтисодий, сиёсий, керак бўлса маънавий аҳамиятга ҳам эга бўлиши турган гап”.\nТинч юртда «обод турмуш» бўлади\nБлог им. gafurjon\n12 феврал 2013, 17:47\nЮртда тинчлик бўлганда, мамлакатда фаровонлик, турмушда ободлик хукм суради. Инсониятнинг фаровонлиги, хаётнинг давомийлиги юрт тинчлиги ва хотиржамлиги билан барқарордир. Она замин, киндик қони тўкилган Ватанни кўз қорачиғидай авайлаб асраш юртимизнинг хар бир фуқароси учун муқаддасдир. Хар қандай мамлакат қайси макону қайси замонда, қайси сиёсий тизимда ва қандай жамиятда бўлишидан қатъий назар унинг химоячиларига зарурат бўлади, албатта. Шунинг учун хам мамлакатимиз мустақил суверен республика бўлиб дунёга юз тутар экан ўз давлат рамзлари билан бир қторда давлат қуролли кучлари сафларини мустахкамлашга катта эътибор қаратилди. Бу борада қатор қонун, фармон ва қарорлар эълон қилиндики, Ватан химоячиларига юксак ва шарафли масъулият юклаш билан бир қаторда улар учун имкониятлар хам яратилмоқда. Муддатли харбий хизматни ўтаган ёшлар учун ишга жойлашиш ва ўқув юртларига ўқишга кириш бўйича хам имтиёзлар берилиши хам ана шулар жумласидандир. Халқимиз тинчлиги, осойишталиги мамлакатимиз ривожи ва тараққиётининг мухим гарови эканлигини дилдан хис қилган, эгнига фахр ва ифтихор билан харбий либос кийган хар бир ёшнинг онгида Ватан, она, тинчлик, мустақиллик деган муқаддас тушунчаларнинг устивор бўлиши Миллий армия – Қуролли кучларимизнинг хақиқий қудратини белгилайди. Мамлакатимиз хавфсизлиги ва барқарорлигини, сархадларимиз дахлсизлигини ишончли химоя қилишга қодир. Қуролли кучларимиз шаклланганлиги, миллий армия сафида хизмат қилиш хар бир йигитнинг хақиқий шон шарафига айлангани хозирги кунда барчага аёндир.\nЎзбекистонда қонунчилик: Асрга татигулик йиллар\nТарихга назар ташласак, ер шарининг турли бурчакларида минг-минг йиллар илгари халқлар озодлик учун курашиб келганининг гувоҳи бўламиз. Бу курашларнинг шакли турлича, аммо моҳияти битта: ҳурриятга етишиш, истиқлолга эришиш бўлган.\nКечагина биз яшаган XX аср бугун тарих саҳифаларига зарҳал ҳарфлар билан ёзилди. Фактлар, маълумотлар далолат бериб турибди: шу аср бошқа асрларга қараганда, воқеаларга бой бўлди. Буюк ўзгаришлар содир бўлди. Энг муҳими, интиҳосида биз, ўзбеклар учун ҳам бахтли – буюк воқеа содир бўлди.\n1991 йилнинг 31 август куни биз яшаётган муқаддас заминда, муқаддас юртда АДОЛАТ ОФТОБИ балқиб чиқди. Мангуга чиқди. Шу кундан эътиборан юртимизга – мамлакатимизга тенглик келди, ўзаро ҳурмат, қадр келди, эркин ўйлаш, завқ билан ишлаш, ширин даврон суриш келди. Дунё харитасида Ўзбекистон Республикаси деган давлат пайдо бўлди.\nШу ўринда бир савол туғилади: хўш, мустақиллик ўзи нима? Мазмун-моҳияти нимадан иборат, вазифалари қандай?\nМуҳтарам Президентимиз Ислом Абдуғаниевич Каримов шундай таъкидлайди:\n– Биз учун мустақиллик – энг аввало, ўз тақдиримизни қўлга олиш, ўзлигимизни англаш, миллий қадриятларни, урф-одатларни тиклаш, ҳаммамиз учун мўътабар шу Ватанда, ҳар бир хонадонда тинчлик-осойишталикни, барқарорликни сақлашдир. Азиз Ватанимизда адолат, инсоф, дину диёнат, меҳр-оқибатни қарор топтиришдир.\n"Мустақиллик менинг тақдиримда" рукнига\n14 июн 2011, 16:42\nМустақил Ўзбекистонимиз ҳудудини асровчи шавкатли Қуролли Кучларимиз бор. Ватанни ҳимоя қилиш, уни сақлаш, мард ўғлоннинг энг олий бурчи.Бугун бизнинг миллий армиямиз сафларида:\nЎхшамасам бургутларинг, сорларингга,\nБўлолмасам қалқон, номус-орларингга,\nАзиз билма, бошимни торт дорларингга-\nВАТАН, СЕНИ ЖОНИМ ҚАДАР СЕВОЛМАСАМ, дея Ватан ва унинг мустақиллиги, халқимиз тинчлиги, фаровонлигини сақлаш учун қўлига қурол олган, ар слон билак, шер юрак, жасур, мард ва ўктам йигитларимиз, посбонларимиз ҳар қандай хатар олдини олишга шай турибдилар!\n«Мустақиллик менинг тақдиримда»\nМустақиллик… бу азиз неъмат ҳақида шу пайтгача олим ва мутафаккирларимиз томонидан айтилаётган сўзларни умумлаштириб айтадиган бўлсак, Мустақиллик бу – тенгликдир, одамлар ўртасида тенглик, халқлар ўртасида тенглик, давлатлар ўртасида тенглик. Тенглик бор жойда одамларнинг муносабатида бир-биридан устунлик бўлмайди, давлатларнинг бир-бирига муносабатида устунлик бўлмайди.\nИстиқлол – ҳурмат бу, истиқлол –қадр бу! Умуминсоний қадриятларга таяниб яшамоқ демак!\nҲуррият – халқларнинг бир-бири билан самимий муносабатда бўлиши, давлатларнинг бир-бири билан дўстона алоқа ўрнатишидир.